
But I 


PAROA 


XL* 


1. Jr*. 


2 . Ki m. 


3. Knife. 


Bisarongoni satoo paroa aro paroani bitchirangko 
classona ra baode nama. 

Skigipa blackboard o paroani ku sik, ja-a oro gongpong 
ba grongko salode namget i. 

Rokom rokom rongni paroaiang donga; gipok, kahapru, 
tangsek aro badiaba paroani be eno rokom rokom rang 

Paroa do-gep aro do-nokna bate chonbata. Paroani 
be-enko namgipa kimilchi pindapa Jakchi kimilko rim e 
niboching. 

Paroa sontolbea, aro jinma jinma dake doftgna namnika; 
mande baksaba dongna namnika. 

Be-en baksa tosusaode uni gangpong aro ki-me be enna 
bate namen dalbatbea. Cangpongko ka-sne badale 
niboching. 

Uni ja*a gegnian chonchonbea, ja-a geprakon ja si 
ge-bri; mikkangchi ge-gitam, ki-sangchi ge sa donga. 
Iarangchi bol cheksio ma-bakna man a. Ja sirang do gepni 
ja-sirang gita bigilchi ritchugrikja. 

Uni ku sik nom a, ku-chotsanmangmang rakaia aro 
uan chonbea. Iachi chonchonbegipa mirangko kolna 
man-a. 

Gingtingni tu-gipa a-kol ge-gni ku-sikni kosako donga. 
Uni mikron daldala aro nikani bil ta-raka; paroa 
chel-beaoniko chonchonbegipa mirangko nikna man-a. 

Paroa skct bakket dake ba chue bilna man-a, maina 
uni ganging aro ki-me dal-a. Ua ja ac-hi re-a, bilchrokja. 

Ua bitiptangko namnikbea aro ehel-beaoniba bitiptang 
ona pil-baaia. Changprako ronggnina agre bitchi chi-ja; 
bilsi sao bang-a jora Di-sarang pea. 

Paroa Bakbak-kur, Bakbak-kur ine mikoronga- 
Chongipa bi-sarang paroa baksa kal-grikna namnika Paroa 
bilatara Indiao kal-ani min^a ong a. Songnokni rajarang 
bang-a paroani dolko jilrongo. Paroako cha-ani dake 
jakkala. Paroako skiode koborko ra-angna rl>anggen. 
Ki-meni jatchio grang gong-sao chitiko kae watatronga. 
Noa paroa (do-kru) ko watatahaoa, pil-baon uni ku-siko 
joitun bolni bijak chotgital jaksa gnangchim. 

1. Badita rokom rongni paroarangko nikaha, mingbo. 

2. Paroani gangpong aro do-gepni gangpongko 
tosusabo. 

3. Do-gep bilna man-batama. paroa man-batama? 

4. Paroani maiba dingtangmancha gun dongama? 

5. Paroani ku-sik, ja-a aro gangpongko sale mesokbo. 

Skanggipa lessono gua do * gep mangsako clastona 
ra baode aro skigfpa blackboard/} salsoode namgen. 

Na-simang adita ramram do-orangni bimuugrangko 
mingbo. Iarangko duo rogipa aro a*gao rogipa bak goi 
dake sualbo. 

Da*o an-ching duo rogipa do*o mangsani gimin 
poraigen aro uni bewalrangko uie bikotna joton ka-gen. 

Cipok, gisim, rokom rokozn rongni do-geprang ;■»««% 
Mitam dogeprangni rang brina. 

Paraana bate do*gep dal-bata aro uni be*enko nom*bo» 

S pa, bing-gipa kimilclii pfndapa. Cangpong aro krmeko 
stn baksa tosusaode uarang chonchona. 

Jaa ge-gni, jaa ge-antion ja*st ge-bri; Ja*tl grgfflam 
bfgdchi nangrimgrika, gra dingtanga. 



4 


Dogepui ku-sik dalgepa, uni rikzng ki-chong gita 
wagam den-a, iachin cnekna man a. Kusikni kosakgipa 
bakko nom-gipa bigilchi pindapa. Kusikni rikam am 
ku-chot raka; ia rakgipa bakchi chi ningoni an -chcng - 
rangko jotgilgilna man a. Sre dat a aro ritchaa, ku-chot- 
chia raka aro wagam den-a gita daka. ‘ Cingko! ku sikni 
samsachi onga. 

Dogepni gangpong daljani gimin namcdake bilna 
mairja. Paroa baksa tosusabo. 

Dogep jrona manbea, maina uni nangchapgrikgipa 
ja sirang boita gita kamko daka. A-ga aro chi dogepna 
apsan ongaia. 

I>vgep ancheng se*engipa, joong, kancJmri aro 
ma manti gipin chaaniko cha-a. 

Do-gep burungni jaa sima, dogep nokni jaani rong 
rimita. 

Dogepni bitchiko chaa. Uni kimilko tosok aro gadi 
dakna jakkala. 

1. ‘Daknanggijagipa Do gep Bisa* minggipa ki tapko 
jak 1 oni jak 7 ona poraikubo 


DOKA 

Mai mai do-o burungrang mandeni nokona reharonga 
uarangko minge, jean mandena gimaaniko dakbata uko 
basee ra gcn. Ia do-o do-kaan ong a. 

Uni rong gisimbca. Uan paroana bate dal-Jbata; skooni 
kimeona inch 17 mang ro-a. Uni be-enko binggipa 
kimilchi pindapa. Cha aniko kolmitingon pangnan natgrika 
gita nangani gimin dokani dal gipa ku sikni aro gingtingni 
kosako aonggipa kimil go-okronga. 

Uni gangpong ro-bea am uni ku-chot chona. Ian bilna 
dakchakani ong a. 

Uni lcu-sik rakbea am sronga, ku sikni ku-chot chona; 
iachin rakgipa bitchilningko pe-na man-a. 



5 


Uni ja si ge bri; mikkangchi cegitam aro icisangchi 
ge sa donga Jasirang raka indiba miivdrokdrok daka; 
iarangdn boini cheksio mabakna, re-na aro bilchmkna 
man a. 

DO ka pilak cha anikon cha-a, bakrarangoba uni eha-ani 
banga. 

Do-ka jimna jirana dakc donga. Jintnani tik ko-gimin 



I. Gongpuag, 2. Ja*a. 


niam gnang Bnmngni achakifing jekai damsan donga 
uandaken do karangba damsan donga. Burung dam* 
sanon do-ka dolsa gimik damsan sa*a; bakra damsanon 
jak dake damsan cha-aniko arn-e cha*a. Do-ka mang- 
antifln jinmani niamko manioa nanga Badiaba do-ka 
jinmani niamko pe-ode uko bitiponiko a in kata, ong jaoba 
so ote gala. 

Do-ka mangsa manggipinni bitiponiko bitip dakaui 
bosturangko cba-ua. Do-ka gisegrikna namnikbegipa onga, 
basakoba basakoba do-karang dokgrika aro mangsa 
manggipinko subea. 

Dokani Kak! Kak! ine m/koao manning knatoani gri. 

Do-ka sogimin be-enrangko cha-e gala, sogipa bostu- 
rang balwako bisi ong-ata. Je je jo-ong gokfang miko 
nosto ka-a do-ka uaraugko aro uarangni bitch irangko 
cha-e bon*ata. 

1. Do-ka an chingna mai namgniko daka? 

2. Do-ka baksa do-gepko tosusabo. 

3. Do-ka jinmani niamrang mai mai? 

4. Do-kani noksako sale mesokbo. 

5. ‘Daknanggijagipa Do-gep Bi-sa* minggipa ki-tapko 
jak 10 oni jak 15 ona poraikubo. 


DO-S1K 

Tangsekan do-silmi grangni mongsonggipa rong onga, 
mitam mitam biaprango gitchak, tangsek 4 aro gipokba 
gnang. Indiba ia pilak rongkon tangsek pindape dong- 
ronga aro uarangko bilmitingosan nikna man aia. 

Do-sik dikbegipa burungo donga. Grangni rong tang- 
sekani gimtn tangsekgipa bijako dosikko aikna man-breja. 
Basakoba basakoba dosik mande dongramni sepang bolo 
ba guareni rong-kolo donga. 

Do-sikni grang dal-bcani gimin ua bilna man-bea. 

Ku-sik kosakchini bak raka. mata aro'kom loia milsi 
gita ong-nasipila am ka-machini bakna bate dal-bata. 
Ku-sikni rong gitchaka. 

Uni ja-a ge-gni donga. Ja-a ge-prakon ja-si ge-bri; 
mikkangchi ge-gni, Iri-sangchi ge gni donga. Ja-a ge pralcni 
ja-si ge-gitam ro-robea. Ja-sirango matgipa ja-s l c il ra ng 
gnang. 

Uni sre dal-a, ritchara aro do-sik altuen sreko iachi 
uadri illengna man-a. 

Do-sik bilna man.bea, indiba uarangni dongram burung 
dikao ong-ani gimin bilna bang-en chain pengan iko man-a. 
Ku-sik aro jakskilchi bolni cheksio rim e do-sik chel-bee 
re.angna man-a. Do-sik kosakgipa kit-sikni milsi gita 
dakgipako bolo rakate altue dingdena man-a. 

Do-sik mongsongde mi aro biterangko cha.a. Ua 
ja sichi biteko rim-e ku-sikni sepango dona aro ku-sikebi 
ka-sne ka-sne bikapko gala. GaluniUngo srechi nanga gita 
on-ti orrti an-pilata. 



I. Sko. 


2. Jaa. 


Do sik mande baksa nangrima. Ua namen nambegipa 
jillani ong-a. Maina do-sik nina nitoa; jilgipako nan> 
nikbea aro mandeni aganko sningna man-a. 

1. Paroa aro do-sikni cbolonko tosusabo. 

2. Dosikko dakbo. 

■ 3. Do-sik ko do sing baksa tosusabo. 





Terik bipongni sepango to lessonko skiode "flmjj. 
H&simang mai mai biterangjco cha na namnika? 


0 

anching terikni gimin dingtang dingtang uianirangko 
. bikotgen. 

Terikni japang foot 15 ba 20 xnang chua. Bolrang 
terik pakkoreni chimongasan ongaia. Uarango bitchian 
gapa. Bibolni jatchio bokgipa, rogipa bostu mingsa 
gnang, uko ga brong minga. Uko bikote an ching cha tote 
nigen. 

Bijakrang tangseka, foot 6 oni foot 8 ona roa aro foot 2 
mang apala. Bijakni jatchio rakgipa dalgipa gatong 
gcsa gnang. lanoni chonchongipa jadilrang ongkate 
sarntangtarigchi bijakni rikingona soke dakanga. la 
jadilrang bijatchini gatong baksa groe nangchapa. 
Bijakrang balwana altue grinanga 

Kosako agangipa bijatchini gatong bijakni kosakchi 
gcsa rogipa chikarc gnang, ua chikarekon mikkani chi 
bolni bijatchiona jokanga. Bijatchigipa gabrongo aro 
pakkoreo chuongen chi chimonga gnang. Mikka 
wajaode terikni bol uachikon jakkala. 

Terik bolni jatchio je bokgipa gatong gnang, jeko 
ga brong minga u’ani kuchotan me kinni ga tong onga. 
Uni gimin bol pangsao changsasan bite nangaia. TeTik 
mmaliaon bolko den e te rikko chimonga. 

Bibalraug tom-dak tomdak dakc daka, tomdakantini 
ritchagipa bigil gita dakgipa pindapanini ningchinipak 
ontisa gitchaka, indiba kosakchini gitchakbatbca. Ningo 
donggipa pindapanirangni samtangtangchini rong amang 
gita daka. Bibal ge antian dalahaon pindapani ga akanga 
aro bibal baksa te rik ong kata. 

Terik bite cha na chi a, ning o be enan gapa, ku-chotchi 
jatchina bate on tisa chonangbala. 

Te-rikni bigil ritchaa, uako gioc ona mana, Mitani 
terikrangni bitchil donga. Terik gittang tangs oka; 
minode ritnita ba gitchaka. Indiba mitarn nirtam 
te rikrang minahaoba tangseke dongaia. Mitam te rik 
mikprak ioa. 

Ta rik hoi bitchrioni charongja. ja dil gitchamoni bol 
gifal chaa. Terik bol jagnioni bilii gitarnona kingking 

tanga. Terik balni biki, bflsiprak oog-rongaia. Bang-- 
gija somoeni gisepon te-rik bol dal-a, bibal bala, bits 
nanga aro ja*maao bibol slanga. 

Te-rik bolni ning-oni bokgipu bostu gedako bifak cha-a. 
Te-rik cba-na tobea aro milatani oog-a. 

Te-rik bol xnongmani mongsonggipa chajuii oog-a. Ga-- 
tong, bijak aro re-suko so-e katchi daka. Ua katchfchi 
ba-rarangkoba su-na man-a. Manderaog te-rik bijako 
tnikoba sae cha-ionga. 

' 1. A-steko ra e te-rikko dakbo. 

2. Te-rik aro me-ldnko sale mesokbo. 

3. Te-rik bol mai dakgipa ong-a? 

Uko mai maina jakkalaP 


MATCHU 

Matchu bolotraog gitchak, gisim aro gipok ong ronga. 
Uni be-eno chonchongipa nom-gipa Idmilrang gnang. 

Bolotoi ja-a ge-bri, ja-a ge-antion chitgipa ja-skep gnang. 
Ja-a ge-antini ki-sangchini ja-skepni lcosako jakkalna 
namgijagipa chonchonbegipa ja-te ge-gni gnang. 

Uni gitok ro-bea; a-aoni samsiko cha-na gitok ro-ako 
nanga. Gitoko gijip gita dakgipa ro-gipa bigil gnang. 
Bolot ro-gipa aro aal-gipa srechi samsiko tom-prak chiksote 
lcu-sik ning-china salpinapanga, iani giminan una ro-gipa 
sreko nanga. 

Uni mikron dal-dala aro sima. Gingkol dal-dala aro 
on-tisa chuchepchep dakanga. Kosakchini chengknani 
mikkangdii wagam gri indiba rakgipa bitin ge-sa gnang. 
Ka-machini chengknao tinsotani wagam gnang. Chengkna 
ge gnion natani, chobaiani wagam gnang. 

Atomo dal.dalbegipa dokra ge-bri gnang. ' Jeng aro 
ma inanti cha-ani bosturang skang. skanggipa dokraona 
napanga. Skanggipa dokraoni robol gita tom-bet tom-bet 
dake gnigipa dowaofta re-anga. 

Bolot nengtakmitiiigo gnigipa dokraoniko 
on-tiprak (lake jengraogko ku-sikona ra-bae pamodako 
chikpineka Chikpinekmanoa napangsranga. Gitamgfpa 
atomo jengrang on-tisa jrongabga. Unikoa brigipa 
atomona sokangon jrongsranga. 




I. Atom. 2. Jaa. 3. Juukap. 


ChikpinekmitiagD chengknarang iklenga, aroog croog 
dedoe onata gita uarang tang-ruraeja indiba tugnat- 
grika. 

Groiig ge-gni donga. Iarangni ning-chi konggranga. 
Bolotni sko kosakni grcng ning-oni grong nakata. Uni 
ki-me robea aro kuchoto chokchimsa ro-gipa kitnil gnang. 
Bolot kimechi ganggua aro tampirangko rikjronga. 
Nachil ge-gni gnang. Skoni kosako donggipa jo-ongrangko 
rikgatna nachilko jakkala. 

Bolot gari, nanggri aro ma-mantiko saia. Bolotni 
grongoniko cfauri bipong aro ki chongko daka. Grengko 
gudam daka aro bigitko juta sika. Ja-skeponi atta rokomsa 
ong-kata. 

Matchu bimarang sontoi aro jinma jinma dake dongna 
namnika. Uarang bi-sana ka-sabea aro grungchi an- 
tangtangko rakia. Bimarang matchu sokko on-a. Ia 
sokonikon inakkon, doi, aro ma-mantiko daka. 

1. Bolotna maina ka-sae dakna nanga? 

2. Badia jillani ruutbate kam ka-a, oalko ra-anga aro 
gari saia? 

3. Lekako ra-e bolotko dakbo. 

4. Matchu tusiarin maina ku-sikko il-lcnga? 

5. Anchinga maini gimin matchuna gro nanggipa 
ong-a? 


MONC. M A 

Mongmani rang kaltapru. Mongmani been dal-bea, 
indiba uni bimang daknangja. A-gilsako mongma pilakna 
bate dal-batgipa matburung ong-a. 

Rakgipa aro ritchagipa bigilchi been gimikko pindapa, 
ki-meo aro skoosan sronggipa aro rakgipa kimilrang bang - 
gijasan dongaia. 

Sko bikingkrak dal-bea. Skoni kosako a-kol gita 
dakgipa ongipa biap damsa gnang. Be.en baksa tosu- 
saode gitok chonbea, indiba- ritchabea. Mahut gitokni 
kosakon asonga. Mikron been baksa tosusaode chonbea. 
Nachilni kosako bigilni pindapani gnang. Uan foolscap 

leka gita daka indiba gijip gita dakbata. Moogmani 
knaani bil ta rakbea. 

Sundul sko bikrokotii ongkate a-ao nangdikpila. 
Sundulni japang dal-a. kuchotchi chcrooroanga. 
Sundulni ningon gingkol donga. Mongma jechina ska 
sundulko illengatna man a. Dal dalbegipa cneksirangko 
sundulchi rim e mongma uko pe na ba jite galna man a. 

Uni ki-mc rakbea indiba wingwangna mana, kuchoto 



1. Ja ani samsa. 2. Ja ni mikkang. 3. Sarfbl. 


tomdaksa rakgipa kimil gnang. Mongma uachia gang* 
gua aro tampirangko arika. 

Jaa ge*brian bimTonga aro krong gita daka. Mik- 
kangchini jak ge* ant ion jakskil gebonga bonga aro 
ki sangchini ja a geantion jaskii ge bri bri gnang. 

Ku-siko chengkna ge prako dal dalgipa <wagam geprak 
gnang. Kosakcmni chengknaoni daldalgipa wagam 
ponggni ong kata. la wagam ponggnian ontisa gonggea; 

1 



14 


japangchi daldala, kuchotchi chonchonroroanga Ian 
bol aro chcksirangko pe-na sundulna dakchakaui ong-a. 

Mongma bol aro budurangko cha-a. Una chaanikc 
bang-en nanga. Mongma cha-ani bostuko ku-sikchi 
de-tome cha-ja, sundulchisa cha-ani bostuko ku-sikona 
de-doata aro chengknani dal-dalbegipa wagamrangchi uko 
chikpineka. Ua sundulchi chiko ringa. 

Mbngma jinma jinma dake dongna namnika; chikoba 
namnikbea. Gisep gisep be-en gimikko chio sripate 
donga. Moiigma name jakkalako man-ode manigipa aro 
tom-tomgipa ong-a, indiba onia dakode jakbikpilna joton 
ka-bea. 

Mongma namen uibca; mahutni katako ra-bea. lachin 
uni'uiani gisikko uina man-a. 

Burungni ning-tubegipa bnkrango dal-dalgipa bolrang 
aro budurang dongani gimin re-toja aro saloba name 
jasengja. Indakgipa diltugipn burungrangosa mongma 
dongna namnika. 

Mongma balko ra-angani kamko kaa. Chel-begipa 
re-antrango aro sikar ka-anirango uko jakkala. Mongma 
wagamoniko ganani aro baug-a gipin gamchatgipa 
bosturangko daka. 

1. Mandena mikmalbatgipa matburungrangko mingbo. 
Uarangni gisepo pOakna bate dal batgipa matburungara 
mai? 

2. Mongma sundulchi mai mai kamko ka*a? 

3. ‘Daknanggijagipa Do-gep Bi-sa’ minggipa ki-tapko 
jak 30 oni jak 37 ona poraikubo. 


TEGATCHU 

Polienggjlpa te gatchu bolni fa pango chadenge lessonko 
skiode nama. 

Te-gatchu bolni ja-panga kaltapru dake dakgina bigil- 
chi ptndapa. Chongipa bolni bigil tangseka. Bol 

dalode ia bigil brcta. Unikoa ritchagipa bigil gital 
ong katbaa; ia bigil aro bol dalbeode bretanga. 

Bijakrang roroa aro uarangko indaken tarie donaha 
sriaikai bijak jakantian nanga gita tengako man-gen; 
bijak aro chcksirang pilakchin bilding bildang dake 
donga, iani giniin tegatchuni ja-pango namgipa sala- 
kiinko mun-a. Bijakrangko name tarie donani namgni 
minggipin ian, mikka chi badiaba jaksao gaakdapode 
uan bijak jaksaoni jaksaona romtomange bolni rikamoui 
pilak bijakrangonan sokanga. Bijakrangni kosakchini- 
Baragipa pangnan tangscka aro ching-cheta. Ka-machini 
bak tangsekbreja. 

January, February aro March jarango tegatchu polia. 
Polia ge-antion bijak jakbonga entisa bokgipa kongtugipa 
aro ge-bonga adita gitchakgipa papri gnang. Sepal aro 
pitelrang gesani jainano ge*sa dake donga. Kniding 
dakgiparang ge.saoni ge bongaona batja; iarangni gisepo 
ge sasan chu sokgipa ong-a. Manchoka ge-antion ge bonga 
bonga bitchian gapgipa rachakani gnang; ia bitchikon 
bijarang salopa. Bibulni jatchio bitchriko rachakgipa 
bikop gnang. Te-gatchu polia damsanan bang-e ong- 
kata. Bibal ineseng meseng dake spaka, aro uarang 
dingtangmancha rokomsa seenga. 

Ga-tong rakjani giniin te-gatchurang kamachina ding- 
derong^. Te gatchuni bikap bigil^ 'gita daka. Bikapni 
ninpo namgipa been donga. Ia beenni nfngo rokotfjgA 
slapgipa donga. Stapgipani kosako kilaiftg gita daka^Hfi 

1. Te gatchu bibalko sale mesokbo. 

2. Te-gatchu biteko ko rangbo aro sale mesokbo. 

3. \Stmrini Rani’ minggipa kitapko jak 44 oni jak 45 
ona poratkubo. 

MAT 



1 J„k 2. 


Matni rong g.pok aro kalsimieng brina Be-en girniko 
pipok aro gisim bringipa rorogipa kimil gnang. V™ 
been inch T<> aro M me inch 8 n.ang ro a. No.ng.pa 
ritchagipa kimilrhi been gimikko pmdapa; lachrn e 
enko uni dalana bateba dal-bate nika. 

Ki-me be en gita ong nasipile ro a. Ki meko rt> rog«p» 

kimilchi pindapa. Ki-meko sko kosako de-doe jaani 

kosako asongode mat nina namen nitobea. 

Nacliilni kosako tonrdaksa kimil gnang, Indiba pilak 
a son grango indake apsan rokormasan nachil ong aija. 

Jaa gebri donga. Ki-sangchini ja-a ge-antion jasi 
gebonga, mikkangchini jaa ge-antion jasi gebri bri 
donga. Ja-sirang ritchiigrikja, mandeni jasi gita dingtang 
dingtang daka. JaskiJrang ro roa. ba a, srama aro 

gonggua. 

Uni chengkna gonggua. Chengkna gc-prakon batali 
gita jorasa matgipa wagam gnang. Iachin batali gita 

derma man a. Kosakni chengknani samtangtangchin 
chikpinekna wagam ge bonga bonga aro kamani cheng 
knani samtangtangchi uandaken gebri wagam gnang. 

Europe asongo donggipa matrang nokko ge-gni gni 

rika, gi-sako ding-karma aro gesako sin-karina. Ding- 
karini nokko cheksi dal-dalgipu gegnini gisepo budurang 
aro hijakrangchi pindapdape taria; sin-karini rioka 
kokknnaon bollconggrango ong a- 

Mat ding kario pilakchin re roroe roa aro sin-kariona 
< haaniko chimonga. Iamang sin-karina kcnbea. Mat 
sin-kari gimikkon tuari re-ata: gisep gisep uni chimong- 
sogiminoniko ontisa cha-na mikraka, indiba chaarin 
tutaiaia. 

Mat gue aro angkilrangko chaa- Mat cha-mitingo ja ao 
asonga, aio mikkangchini jaani jasiehi biteko riime 
kasne ka-sne wagarnchi tine cha a. 

Mat bilchrokna man bea. Bolni kambe ge saoni kambe 
gesaona foot 13 oni foot 16 ona bilbatdapangna marra. 
Aaona bilonmitingo mat jaani jasi gebonga aro jakni 
jaksi ge bongako gangbrae ka sne ka-sne bilona. Matgipa 
gouggugipa iaskilrangchi bolko pucliine mat bolni 
kosaknna vnaldoa. 

1. Mat inaikai bilchroka? 

2. Na simang bano matko nikahap 

3. Matni ki-me una mai namgniko daka? 

4. Matko noksa dakbo. 

5. ’Daknanggijagipa Do gep Bi sa’ minggipa ki tapko 
jak 27 oni jak 30 ona poraikubo. 


CURE 



1. Ja'a. 2. Ja'aakcp. 


Gipok, gisim, kaltapru, gitchak aro indake ma-mantt 
toogni aro bringipa rongoi gurenacgko nikna maa.a. 

Gure matchuna bate dal-bata aro bilakbata. Gureni 
bimang nitobea. Gureni be*eno chonchongipa rinokgipa 
kimil guang. Uni be-en ro-a, bim-ronga; chel dal-bea, 
janggil ki-sangchi on-tisa so-onchoka. Iani gimin janggflo 
asongna nambea. Gureni ki-sang namen kimkimbea. 

Uni sko ro-a aro ku-sikchina chonanga. Uni gitok ro-a 
aro gonggea. Gitokrengo ro-rogipa rakgipa kimil gnang. 
Uko merang minga. Uni ro-gipa gitok a-aoni samsirangko 
cha-na tiktak nama. 

Mikron dal-dala aro uan skoni kosakchibarasa ong-a. 
Maiba gitai bostuko nikode gure to-tro ong-a. Uni gimin 
gureni mikrono champenganiko donronga. 

Nachil chonchona aro sronga. Nachilni ku-chot cbona. 
Gureni knaani bil bilaka. Gingkol ge-gni daldalbea. 
Gureni gingsikani bilba bilakhea. Similgipanichi gure 
gakatgipako uina man-a aro andalbegipa walo ramako 
ain-e an-tangni nokona re-angna man-a. 

Uni ki-me kandika aro mi)a; aro ku-chot chona; 
chonchongipa rakgipa kimilchi ki-meko pindapa. 

Chengkna robea aro ku-chil dal-bea uni a-sel gure 
ku-chilko ska gita il-lengatna man-a. Gure kuchilchi 
jengko rim-a aro kosakchina salbike jengko ku-sikona 
chiksote ran. Katani wagam ge-chigni donga, kosakchi 
ge-dok aro ka-machi gedok. Chengkna ge-antion natani 
wagam gnang. Ratani aro natani wagamrangni gisepo 
on-tisa bangbanggipa biap gnang. Ua bangbanggipa 
biapo altuen lagamko patna man-a. Gureko altuen 
lagamchi bamatna man-a. 

Uni ja-a ro-roa aro agre daldalja, indiba kimkimbea. 
Gureni ja-skil matchurangni ja skep gita chitgni dakja. 
Indiba jakskilni kokkimao ro-rcgipa a-kol gnang. 

Gure ja-skilni rikingo ga-chate re-a. Ja-skilni ka-machi 
rikingo silgrakni jutako pata. Indaken gure gananggi- 
jagipa rakgipa a-aoba neng-nikgijan ga-e re-na man-a. 

Gure tom-tomgipa kam ka-gipa ong-a aro altuen bamat- 
na man-a. Chongipa bl-saba mal salenggipa gureni 



dal-begipa gariko chalaina mana Cure jpnggilo .nalkc 
gate rana man a, garirangkoba sala. 

Cureni bigilchi chokini pindapani aro jinrangko daka. 

1. Mande maina gureko indita namnika? 

2. Cure malkai nokgfpanf jauggiku jokatna man-gen? 

3. Cure aro matchuni been bimangrangko tosusabo. 

4. Cure aro matchuni cha-anini gisepo mai dingtanga? 


DOBOK 

Cipok, gisim, kaltapru indake dingtang dingtang rongni 
dobokrang bang jaoba, mamanti rang bringipa ao-bokko 
ramraman nikna man a. 

Dal-gipa dobokni bimang chongipa matchu bi sa 
gita ong-pila. Salaram jolni bang-a do-bokan dal-gipa 
matchu bi-sa gita ong-a. Uko Bengali ku-siko Ram 
Sagol ine minga. Dobokni been gimikon rorogipa 
kimil gnang. 

Uni jaa gebri donga. Jaani jaskepko chita. Ja-a 
geantion mikkangchi dal-dalgipa jaskep ge-gni aro 
ki-sangchi chonchongipa ja-te gegni gnang. 

Do-bokpi gitok ro a maina ua gitokchi cha aniko am-na 
uanga. Uni sre ro-a aro altnen jeghiba ska gita ua uko 
tl-lengatna man a. Do-bok srechin jengko salbake ra*e 
ku sikehina du-ata. 

Kosakgipa chengknani mikkango been bitin dotsa 
gnang. Uni samgipinchi ka machini chengknao ratgipa 
wagam gedok gnang. Chengkna ge-prakon natani wagam 
gedok donga. Mikkangchini ratani wagam aro kosakenini 
chengknani be en bitinni gisepo jengrangko done uko 
wagarnchi rate ra-a. 

Matchu gitan do-bokniha bimema ge-bri gnang. Do - 
bokba, matchu aro bolot gita el-bupile chobaia. 

Dobokni grong gegni sko bikingkrakoni ong-kata. 
Crbngrang sronga. gonggea aro rokom rokom onga. 



*1. Atom. OpnktUi atom. 3. Ja*a. 

4. Jribf. 


dobokni nachil sronga. Indiba nachilrang nambea aro 
aituen pilakchinan illengatn® man-a. 

Uni ki-ine chona aro kimilchi pindapa. 

Dobok sok bilakbegipa ong-a. Matchuna bate do-- 
bokko jilna koros komibata. Iani gimin Sahebrang 
do-bokko kangalrangni matchu ine minga. 

Dobokni kimilonin posom ba-ra ong-a. Dobok 
grongcniko churi aro ma-mantini bipongrangko daka. 
Dobok bigilonikoba bang-a bosturangkon daka. Boli 
on-naha Hindurang do-bokko jakkala. 

1. Sok on-gipa gipin gipin jillanirangko mingbo. 

2. Uarangni gisepo chonbatgipa jillaniara mai? 

3. Dobok aro matchuni bimangko tosusabo. 

1. Do bokni bimangko sale mesokbo. 


MENGGO 

Menggoko schoolona rabaodc nama. 

Menggoni be-en ro-a, ram-a aro bange chuja. Uni 
be-eno chatgipa, namgipa, ching-chetgipa kimil gnang. 

Menggo ka-sae mesokako man-ode, ua ki-meko de-krange 
kusi ong-ako mesoka, indiba kenode ba ka-onangode 
menggo ta-rake ki-meko il-lengronga. 

Uni sko tom-beta aro be en baksa tosusaode chona; 
gingting dalgepa. Uni ku-sik dal-bea aro ku-sikni 
ku-angaba apalbea. 

Uni wagamrang matbea. Chengkna ge-antini mik- 
kangchi ge-dok matgipa wagamrang donga. Jani on-tisa 
kosako, cfiengkna ge-prakni kosakchi ge-prak petchokgipa 
wagam donga. Iarangni kosakoba petchokgipa wagam 
ge-bri gnangpiti. Menggo chengkna ge-gniko apsan kosak 
ka-ma dakesan il-lengna man-aia. 

Menggoni sre robea aro mila, sreni kosakchinibara 
skakbea. Menggo matchu sokko srake cha-a, mande gita 
ringja. 

Kosakchini kuchilo ro-robegipa ku-simang gnang. 
Ku’Simangan menggoni nangdikc uiani bil ong-a. Badiaba 
a-kolo skoko sike nion ku-simang aro sko a-ao 

nangdikjaode ua akolo uni be-enna blap chakgen ine 
menggo uina man-a. 

Uni mikron tom-beta. Seng-achiko niode menggoni 
mikronn'i chonbegipa nonori ge-sa salsreta gita dakanga. 
Andalao daltaia aro tom-beta. Cisim dakgipac mik- 
ronni nonori ong-a. Salo on-titi bibretkon teng-a napna 
man-a. Indiba andalao nonori dal-jaode samtangtang- 
chini bosturangko nikna chu-onge teng-a napna man-ja. 



1. Meaggooi sko aro }a-a. 2. Achakai sko aro jaa 

Uni nachil sronga, apala aro petchoka. Menggo altuen 
samtangtangchini nachilko seng-atna man-a. Iani guninan 
menggoni knaani bil ta-raka. 

Uni ja-arang jakrangna bate rakbata. Ja-adbin menggo 
altue bilchrokna man-a. Menggo bol gakatna man-bea. 
Uni jako jaksi ge-bonga donga, indiba ja-o ja-si ge-brisan 
dongaia. Ja-a jakni kokkbnao be-en bitin gnang. 

Jak geantion dotsni aro jaa geantion dotbonga be en 
bitin gnang. Ua been bitinni kosako pangchakc re-a; 
jak pa ba ja-pao pangchake re-ja. Iani giminan inenggoni 
remitingo gam-ja. 

ja si geantion ro rogipa matgipa jaskil donga. Meng- 
go ska gita ja-skilrangko bikrokoniko bikotna aro 
napkotatpilna man a. 

Menggo kadongbea. Chongipa inenggo mangsa dah- 
gipa achakko warachaknaba kenja. Uni chakchikani 
bilba banga. Ua mutana kingking do-o ba meseko 
rimna time dongna mana. Menggo ka-saiunggipaba 
ong-ja. Meserangko chikt-mung kal-akc roesa ja-mano 
sootsranga. Menggoni ka-sara nokgipana bate nokgipani 
noknan ong bata. 

Menggo rongtale dongna narnnika, an tangni beenko 
altue moila nangatja. Kimiiko chichi sosiatja; pangnan 
kimiiko srechi cha srake rongtalata. 

1. Bi sarang maina menggoko namnika? 

2. Mcfiggoko menggo burung baksa tosnsabo. 

3. Mienggoni jaa jakrangko name nibo. Sale 
mesokbo. 

4. ‘Daknanggijagipa Do-gep Bisa’ minggipa kitapko 
jak 53 oni jak 62 on a poraibo. 


ACHAK 

Amang gita dakgipa, gipokgipa, gisimgipa, indake 
ma manti rongni aro bringipa rongni achak gnang. 

Dal-gipa mechikrang jatsagipa achakko ja-pingo rim- 
ronga. Ua achak chonbea. Hound aro Dalkuta ming 
eipa jatrang namen dal dalbea. Achakni be-en menggoni 
beenna bate ro-batbea. Dal-aba dalbata aro uni ka-bak 
menggoni ka-bakna bate apalbata. 

Achakni be-en gimikan kimilchi pindapa. Mitam 
achakni ktmil kandika, mitam achakni Itimil ro-roa. 

Menggona bate achakni sko robata. Bull dog aro 
Mes nirikgipa achakni rokom mikkang on-tisa tom-beta. 
Bang-bata achakni gingtingan menggoni gingtingna bate* 
ro-bata. Achakni ku-siko ku-chilni kosako chonchongipa 
kimilrang gnang, uaranga menggoni ku-simang gita 
daldalja. 

Achakni chengkna ro-bea. Chcngkna ge-antion mat- 
gipa petchokgipa wagam gnang. VVagamrang menggoni 
wagam gitan ong-a. Chengkna ge-gni kosak aro ka-ma 
dakesan il lengaia, matchurangni gita ketchichina iMengja. 

Achakni sre noma, rinoka aro pangnan sosia- Ua 
bang-a salon sreko ote dongna namnjka. Srecliin achak 
ding-ola aro srechin achak chiko srake ringa. 

Achakni mikron menggoni inikron gita dal-hea ongja 
aro chonheaba ong-skaja. Uni gimin achak walo menggo 
gitade namedake nikna man.ja. 

Songni achakrang pilakan ong-nasipile nachil sronga; 
bang-bata bilati achakrangni nachilan goma. 

Menggoni ki-ine baksa tosusaode achakni ki-me chon- 
hata. Badiaha badiaba achakrangni ki men kan-dikgipa 
kiinil, mitamni ki-meo ro-rogipa kimilchi pindapa. 
Achak kimeko il-lenge kusi ong-ako mesoka. Time 
rim-mitingo ba timmitingo kimeko songkrae dona, aro 
keuode ja-achina salkome dona. 

Menggoni ja-ana bate achakni jaa ro-bata aro mang- 
rakbata. Mikfcangchini jak ge-antion jaksi ge bonga, aro 
ki-sangchini jaa ge-antion ja-si ge-bri donga. Ja-si 
ge-antion rakgipa aro nn-tisa kom-kugipa ja-skil gnang. 
Menggoni ja-skilrango gita bikrc>k donja, aro menggoni 
jakskil gita matgipaba ong ja. 

Achak menggo gita ja-sio pangehake re- a. Ja-sini 
kokkimao be en bitin gnang. Jakskilni pindapani griani 
gimin achak mengge gita gam-atgija re-na man-ja, itiaina 
jakskilrang a-ao nangani gimin re-mitingo gam-a. 

Achak katna man-bea. lani gimin buningni niatburung, 
peru aro ma-mantiko stkar ka-na gita Hound miriggipa 
achakrangko jakkala. 

Achak uni ta-rakgipa gingsikani bilchi mande, mat- 
burupg aro ma-mantiko amemung bikotna man.a. 

Achak jrona manbea. Iani gimin mande chio sripode 
uko saldona Newfoundland™ achakko jakkala. Mitam 
ong-a. Grecnlandni Esquimo jat achakrangkon bal- 
achfckrang namen bimchipa. changa aro chakchikgipa 
ong-a. Greenland™ Esquimo jat achakrangkon bal- 
rangko salangna jakkala. Mitam achakrang namen 
hcbegipa aro nitimna changgipa ong a. Uni gimin nok, 
jam aro mesrangko nitimna uandakgipa achakrangko 
jakkala. 

Achak nokgipana ka-sabea. Menggo nokgipani nokko 
namnikbata, indiba ac-hak nokgipakon namnikbata. 
Nokgipana janggiko on chaknabrt taria. 

1. Menggo aro achalmi ja-a jakrangko tosusabo. 

2. Achak mai mai kamna cholia? 

3. 'Daknanggijagipa Dogep Bisa’ minggipa kitapko 
jak 49 oni jak 53 ona, aro jak 67 oni jak 68 ona poraibo. 


KI-CHIL 

Ki-chil mangsako classona ra-baode nama. 

Ki chilni be*en bak gitam dake bak daka: slco, kabak 
aro ok. Skoko rakgipa pindapamchi pindapa; ian kosako 
agangipa bak gitamoni bak sa ong-a. Mikron bi$na, 
chong-motan mikron rongprakan bang-bea chonchongipa 
mikronrangni tom-dakasa ong-a. Uni gimin krcnil 
skoko an-pilgija pilakchikon nikna inan-a. Ku-sikni 
chengknarang koratni kamko ka-a. Natani ge-gnian 
jepanggrika. 

Bijatchigipan ki-chilni kabak ong-a; ka-bakni kosakbi 
.^frang jora gni donga. Jorasa jorasani kosako ong-a; 
fcepiriittdbjora rakbea, ua ka-mani jorani pindapani gita 
ongrEH, Karf&fti . jora nom-a aro uan grangni karri 
chong-motko ^daka; iachin ki-chil bilna man-a. Kichil 

uko tome lcosakgipa jorani ka mao dona, bilna rt angode 
uko badala. 

Ji a ge dok donga. Ja*arang ka bakni kokkimao ong-a. 
Samprakchin ja*a ge-gitam gitam donga. Ja-a geantin 
dingtang dingtang bak bakgitam donga, chongmotan 
japing, )a*pate aro jaa. Ja ping rakbea. Ja*a geantini 
kuchotan petchoka. 



I. Ki'cbilni koaakctiipak. Ki-chUni karaochipak. 


Kt-chilni ka-sop don^ja. Beenni bigilni adita a-kol- 
rangcbi rangsita. 

Kichilni an-chi ka-sina; mande aro matchurangni an- 
chi gita ong ja. 

Ki-chil a-a maketgijagipao dionchone gipoke bitehiko 
chia. Adita salrangni jamano bitchirang pee chon 
chongipa joongrang ongkata. Jo-ongrang ong-katarion 
cha-na abachenga aro chonchonoba inditan cha-a je 






uko nikode aiao inmanani onga aro bang-on chang 
gilsrea. 

Uni ja-mano a*a ning-o neng-takna re-anga, aro adita 
sal a-ani ning-o il-lenggija donge ki-chil pil-a. Unon sko 
aro korat dakgipachi a-ako jitpake a-palona ong-katbaa. 

1. Jo-ong aro guang baksa kichilko tosusabo. 

2. Ki chilko noksa aakbo. 

3. ‘Daknanggijagipa Do-gep Bi-sa* minggipa ki tapko 
jak 66 oni jak 67 ona poraibo. 


GUANC 

School noko donggipa guang aro uni sringako niode 
namti. ' 

Guangni rong gisima, tangsim ba tangsekmrang onga. 
Cuangni be-eno mongsongde bak gni gnang. Uni gitok 
gri kusimang gnang. Be en gimikan ong-nasipile kimilchi 
pindapa. jakchi dangtapode riitoke nika. 

Be enni bak sao sko aro ka-bak donga. Iano ja-a gnang. 
Rak gipino kilding rikani kol donga. 

Jora aaoni jora dokona kingking guangni mikronrang 
gnang. Mikronrang mikkangclu kosako riting gni dake 
donga. Mikronrang sirogipa kahchi chonchone sutottota 
gita daka. 

Kusimang aro chengkna skoni mikkangchi jakra 
jakasichi illenga, kosak ka-ma dake iMcngja. Iarangni 
ku-chota matgipa jakskitrang gnang. 

Ja-a gechet donga; jo-ongni jat gita ge-dok ong.ja; 
ja-arang roroa; ku-choto malgipa jakskil gnang. Jaa 
geantion biritchu ge-sni gnang. Ja-an guangni siWifdare 
gita. ja-ani dakchakanicliin guang cha-ani io-ojorangko 
rima. 

Br- < n mongsongde bak gni ine skangan agafornanaha. 
S’kanggipa bide sko. ka-bak ato ja-a. Ki-sangchini bako 
bimrma kilding rikani bostu, aro rang-sitani ro-rogipa 

a-kol donga. Kilding rikani bostuko spinnarett inc 
mings- 

Gyangni kilding jako stap slap daka aro Ian namen 
chonbea aro ma-skape raka. Kildingrangko balwa bal- 
pakon ki’Sangchini jaachi kildimgko saka. 

Jo-ong ba guk guangni sringao nangode sringani stapao 
ma-gapa. 



1. Goangni irtaga. 2. SpitMaretf. 

3. Dftl’atghala Ja*a gcta. 


Guang sringani jatchio donge jo-ongrangni nangako 
sengtima. Maiba jo-ong cheko nangarion guang chaange 
uona reanga aro rang-san uko so-ote cha-a, ong-jaoba 
ja-mano cha-na uko ldldingni dokrao wenstipc dona. 
Guapg jegrikna namnikbegipa ong-a; guang manggni- 
mangmangba route damsan dongna man-ja. 

2 

Guaug bitchioni pee ong-kata. Damsanon bitch/ 
bangc chi a; bitchirang ge-sa dalgepgipa bokgipa dokra 
dakgipao donga. 

1. Guangni be-enni dingtang dingtang bekrangko 
mingbo. 

2. Guangni ja-a badita gnang? 

3. Guangko salbo. 

4. Uni mikronko salbo. 

5. ‘Rikki Tikki’ minggipa ki-tapko jak 64 oni jak 
65 ona poraikubo. 


CH1BR1M 

Na-simang chibrimni riting riling dake malako niktok- 
aha. Chibrimrang baoni bachina malangengachim? 

Chibrim gitchakrang chong-motan gitcharanga a-ani 
ning-o, bol konggrango ba bijakrango bilip aakronga, 
chibrim gisim ba atchingara a-ani ning-o ba a-kolo donga 
Chibrim gipok ba a-kin minggipara a-ani ning-o donga, 
iarang nokni pakinako nokning-ona kingkingan gakata 
aro ramao jegitaba rakgipa bol ong-ja maina uko tine 
gala. 

Chibrimni be en bak gitam dake daka; chong-motan «ko, 
ka-bak aro ok. Skoo mikron, nangdikako uiani been, 
cherigkna aro ku-sik donga. Chibrimni mikron gipin 
gipin matburungrangni mikrononi dingtang ong-a. 
Mikronko channa ampilja, chonchongipa mikron jlnma 
tom-dake donga. Indakgipa mikronko bringipa mikron 
ine mingna man-a. Iani giminan chibrim skoko il-leng- 
jaoba samtangtangcliini bostuko nikna man-a. 

Skoni samgnidiin nangdike uiani be-en ge*gni gnang. 
lachin chibrim gam-ako knana man-a. Ia ge-gni ghnaode 
bang-bata jo-ongan dikdiksani gisepon sianga. Chibrim* 
ni korat ge-gni gnang. lachin wiibrim chikronga. 

Ja-a aro grang ka-bako nangdima, grangrang kosako, 
ja-a ka-mao, chibrimrang gimikan grang dongjade ong-ja. 

larangni grang donga, uarangni grang dongjahaode uarart 
ru-ute tangja. 

A-kin grang chaode uarang . a-koloni ong-kate salgichina 
bildoa, indiba adita bildoarin a'aona ga-ake bang- an sia. 
Chibrimni ja-a ge-dok, saniprakcfal ge-gitam. Ja-a 




1. Chibrimni bimang. 2. Ska. 

ge-antion ge-gitam dingtang dingtang bak donga, chough 
motan ro-gipa ja ping, ja-sku aro ja-a. Ja-a ge*antkXV 
ja-skil gnang. Ua ja-skilni dakcbakachin chibrim bolo 
maldona man-a. 

Oko chonchongipa bak bak chikung gnang. 

Chibrim be-en aro ma-manti mo-su samjakrangko cha-a. 

Chibrim namen bimchipbegipa ong-a. Badiaba chibrim 
nambegipa dongchakanuco daka. Uarang cha-aniko 
chimongna nokko rika. Bi-sako alduna ma-manti kamo 
pangnan jakchakgija ong-e donga. 

Chibrimrangni gisepo rokomsa jo-ong gnang. Uarangko 
chibrimni matchu ine inode mna man-a. Maina uarang 
dut gita dakgipa rokomsa bostuko chibrimranga ona. 
Chibrimreng mikkangchi jakkalna cha-aniko chimonge 
donsoa 

1. Mepilip jo-ong baksa chibrimko tosusabo. 

2. Chibrimko nolcsa dakbo. 

3. 'Dnknanggijagipa Do-gep Bi sa’ minggipa ki tapko 
jak 65 ko poraibo. 


ME PILIP JO ONG 

Bisarang school tiokcf mepilip joongko pic kasn, 
ka-sne uni daibaan baksa dingtang dingtang obostarangko 
nichina. 

Ma-manti hringipa rongni jo-ongrangko nikna man-a. 
Jo-ongni be-eno ching-gipa sala aro chin donga- Je .‘rongni 
samsi aro bijako jo-ong donga uni be-enni rong ua 
gitan adita ong-anga. Ian uni janggiko rakina dakchakani 
chol ong-a. Maina jo-ongni bobilrang ua samsini mng-o 
jo-ougko altue nikna man-ja, maina ua rong samsini rong 
baksa apsan ong-a. 

Jo-ong jaksi node gita ro-rongrong daka, ge-sa noli 
gita ong-anga. Indiba ro-a jaksi nodena bate batna ba 
kominaba donga. 

Mitam jo-ongni jatni be-eno kimil gnang; mitam jatni 
be-eno kimil gri. Jo-ongni be-en dingtang dingtang tong 
dake bak daka. 

Ja-a chong-mot mikkangchi jora gitam gnang. Ki-- 
sangchi ja-a gita dakgipa be-en bitin gnang. Ki-sangchini 



ai 


jaa balko ra chaka. Skang agangipa Ja*a gedok fo ongni 
fat chong-motni jaa ge-dok gitau daka. 

Mikrou jora dok gnang, jean satnprakchi jora gitam 
gilam onga. 

Kusiko rakgipa chengknarang korat gita donga, 
iMengani kosak kama dake ong ja, chong motan cha- 



1. Mepilip jo'oa<g. 2. Jo- ong ailwe me pilip ong kafa. 

3. Dok rani ningo lusla. 

mitingo chengkna gc-gni changsa kosakchi aro changsa 
ka maclu dake dakja. Natgrika gita dakesa iMenga. 

Rang-sitani noli jora chi-gitam. beeni pilak bakon 
joraprak donga. Tangsekgipa bijakan ioongni mong- 
songgipa cha ani ong a. Jo-ong cha-na nalbea. 

Bijak jaksao bitchi chi*ani on-tisa ja-manon me-pilip 
ma-gipa sianga. Bitchi pe-emung bi*sa ong-katon uarang 

skang bitchini bikrokrangko cha-a. Uni ja-mano skat 
bakket gong-rakbee dondikgija bijakko cha-a. Ua bang-a 
changrangna kingking gilsree jo-ong pil-anga. Jo-ongba 
dondikgijan cha-e aal-anga. Ja-man ki-tiko sal sao 
cha-aniko dondika. 

Uni ja-mano jo-ong bijakko wate bolni ja-pang, cbeksi 
ba guareo ma-baka aro an-tangni be-enni samtangtang- 
chin dokrako dake uni ning-o ding-kario anti gni anti 
gitam aro sin-kario una bateba tusia. la somoeni gisepo 
jo-ong bon-kame gilsrea. Indiba da-anpakode jo-ong 
ong-jaha, mepilip ong-srange ong-kata. 

Me-pilip gital aditan bilgri ong-a. Konta samangna 
skoko ka-machi songchoke dingdea aro granggrangko 
balwa balpaka. Uni ja-mano bibalrangona bilroroe ro a 
aro bitchi chi- a. Ia bitchioni me pilip jo-ong ong-a. 

1. Na-simang basakoba mc-pib'pko ki-sang kd-sang 
rikahama? 

2. Me-pilipni grangko rim-ode jaksio mai nanga? 

3. Jo-ongni ja-a janangko aganbo. 

4. ‘Suurini Rani' minggipa ki-tapni jak 57 lco 
poraibo. 


MONCNAL 

Mongnal bibal bang-en pokkri aro chibolko nitobatata. 
Bang-a diibolrangon mongnalrangni balako nikna man- 
gen. Bijakrang daldalbea, dawilsrangnasia aro chini 
kosako balboa. Chel-aoni pokkriko niatode pul aro 
bijakranan badale dongenga gita nika. 

Mongnalni ja-pang chini ning-o a-dubeko ja-dil ro-robec 
su-a. Ua pilak ja-dil aro bijakau ja-pangko cliini jatchio 
bk ka-e rakatgipa ong-a. Chjpakkore uni ja-pangko 
balboangna man-ja. 

Bijak aro bibalni ga-tong . ro-bea, dal-a, noli gita daka 
aro chin gapa. Ia ga-tongni ning-ko bijakona soke 

chi gakata, Bijak chini kosakona sokfana Idngking 
gatong kosakcMno ro-roa. Indiba bijakrang chiaf 
kosakona naahaon gatong ro-jaha aro bijakrang ka-sne 
kasne badalroroang. Chiningo bijakrang remremfl 
donga. 



Bibaliang dal dala aro nitobea, uano gipok, gitchak, aro 
gitchakmrang, bang-en rokom gnang. Bibaini bijak jak 
brini kokldmao adita tangsekgipa bijakrang diiningo 
manchokako rakia. 

Bibalni bijakko dongduulgipa bijakrangni jan ggflchiiii 
rong bibalni bijakni long gita ougnasia. Bibalni tiktak 
jatcnio ching gipa chonchongipa kniding dakgiparang aro 
uaiangni kosako bismak gnang. Kniding dakgipa bibalni 
bijak aro duulgipa bijakrangni kokkimao bitchilni bikrok 
gnang. 

Sal naarion bibalrang bala. . Atamahaon bibalni . bijak - 
rang chipanga, iachin bitehilo aio bismako ka sina “nang- 
emung bibalrang gimana man-ja. Bitchilrang china bate 
jrima. Uni gimin bitchri bikrokoni gooke ga-akode 
cliiningchi sripanga. Aro chiningo a-dubeko ua bitchri- 
onin chapilbataia. 

1. Tegatchu bijak aro mongnalni bijakko tosusabo. 

2. A-steko ra*e mongnalko dakbo. 

3. Mongnalni-bijak aro bibal maikai dal-roroa? 

4. Nasimang maina bibaltangko namnika? 

5. ‘Suurini Rani' minggipa ki tapko jak 37 oni jak 
43 ona poraikubo. 


LEBU 

Lebu bol sepango dongodc uko name nibo. bebuni 
bite, clieksi aro bihalko classona ra bande nama. 

Lebu mi node, lebuni rong aro bijakni tangsekgipa 
rong brinani gimin bari namen nitobea. Lebuni bario, 
lebuni bolsan dongaia indake ong-ja; gue, tebrong aro 
ma manti bolrangba bang a. Uarang lebu bolrangna bate 
chubatbea. 

Badiaba badiabani ja pango bu su donga. Te'gatchuni 
bijak gita lebuni bijakba pangnan tangseke ard ching-e 
donga. Bijak jakrurongode rokomsa similgipa bisak 
ongkata. Bijakni ga tongo rokomsa similgipa toni bikop 

E Lebu bijakni bimang aro bipang narang bijakni 
ig aro bipang gita ong-a. 

Bibal ge'antion bijak jakbonga aro bangen kniding 
dakgiparang gnang. Bibaloba bijako gitan simila gnang. 

Ix-btini pong nitobea. Uni bimang tom-betsranmasia, 
indiba samtangtangchi daapa. Bigil ritcbarooga, bigiboi 
kosako simiigipa toai bisaJc bang-en gnang. Bigil git* 
tangengani su-ua braoa aro ka-a. Lebu rongantion adita 
dal- dale sria srichikung dake donga. Sriantion chi-gipa 
aro mesenggipa bitchian gapgipa chonchongipa biron 
gnang. 

Bitcbiloni lebu chaa. December aro January jao 
biti-hilko ge e, bol bi-sarangko May aro June jao gipin 
biapu ge-jitna nanga Unlkoa bilsi gni bilsi gitamni 
jamano uarangko kimkim dake badiaba bario ge-na 
nanga. Lebuko November jaoni man-na ama. March jam 
ja mano lebuko bang-e nikna manjaha. 


1. Sin-karini dingtang dingtang bitenuigko iningbo. 

2. Lebu bite ko-rangako noksa dakbo. 

3. Lebu bijakko sale mesokbo. * *•«. r 

4. Bibalni bijak basik jak gnang? Bibalko 

rnlrkn if 

4Sv: , 


mesokbo. 




Bak II 

KOI NA-TOK 






. , +*' 


Koi na-tokni rong a-mang gita daka, tangseka; okchibara 
tangsimbatanga. Mitam na-tokni samtangtangchi ku-siko 
groe ge-prak ku-simang gnang. 

Mik sani adhana bate ro-gipana agre koi na-tokV 
nikrongbreja. Be en gimikan bisingkapchin pindapa. K 
na-tokni bisingkap hilsa na-tokni bisingkapna bateba 
c-honbata. Itni pilengrangko jedake nokkingo ge-sam 
kosako ge*sako gata, uandaken koi na-tokni bisingkap 
rangba daka. Ki-mechini skochina bisingkaprangko kikode 
altuen go-oka. Indiba biknile, chong-motan skochinf 
ki mechina kikode altue gookja. 

Cangching aro ki-me na-tokni jroani moDgsonggipurang 
ong*a. Ba-gipa bigilchi nangdimgipa adita busurangan 
gangching ong-a. 

Koini janggil ken trim bu-surang skoni sarnbaom 
ki-meona kingking ong-a, indiba ki meko nangdiktsrangja. 
la janggil kentrini bu-suko hak gni dake dakna 
man-a. Mikkangchini bako rakgipa, matgipa bu-.su 



1. Kol aa- lokai bhaaag 2. Sko. 


gnang, ki-sangchini bako rakgipa bu-su gri, indiba uan 
mikkaugchinigipana bate chubata. 

Pekubreni. sambao samtangtangchin gangching ge-prak 
gnang. Uarango rakgipa bu-su gri. 

Oko gangching ge-gitam gnang, jorasagipa inikkangchi 
apsan biapmangonin ong-kata. Gitamgipa uarangoni 
ki-memangona soka, indiba ki-meko nangdikesrangja. 
la pilak gangchingrnngo bu-su gnang- Indiba janggilni 



gangching gita gitamgipa gangchingni Idmechm bak 
noma. 

Mikron daldala, mikron birongni samtangtangchi 
tangsekgipa dak gnang. Gingkolrang mikronni sambao 
dongu. Ningo pekuarererang banga. Pekuareni riking 
apsan ong-ja, korat gita wagam daka aro mata. 

Natokrang gangchingchi jroa. Uarangni eisepo ki-me 
mongsonggipa onga. Jromitingo ki-mechi pu nipil chiko 
doka, indiba gangchingni dakchakachi mangsongachina 
rena mana Gangchingrang natokko chio tom-tom 
dongna dakchaka. Ua gangchingrang dongjaode natok 
chio romtomaigenchim. 

Chio pangnan natokrangni ku-sik ku-angako aro 
kukipako nikna mana. Uarang iachin rang-sitaniko 
dakenga. Kuangode ku siko chi napa aro ku kipode 
pekuareni ningko chi jokanga. Pekuarechi chiooiko 
ijalwako salope ra-a. 

Chibol, pokkri aro war ini chio koi natokko manna 
amu. Chibimao koi na tok dongja. 

1. Koi na tok maidake jroa? 

/. Na tokrang maikai rang sita? 

3. Koi na tokko sale mesokbo. 


ELISA NATOK 

Lessonko ahachengna skang blackboardo natokni 
bolgroni noksako dake donode namgen. 

Elisa na'tokni janggil kosakko chelaoni gisime nika. 
Ka-machim tong sa bak salni teng sua nangode chingchet 
chingchet daka. Been gimikon on tisa sona gita daka 
aro tangsekgipa dak donga; uarangba chingchet ching-- 
chet daka. Janggilni nageng aro ki-meni riking ontisa 
gisima, gipin gangchingrang gipoka. Rong aro bimango 
elisa na tok pilakna bate nitobatgipa iue chanua man a. 



40 


Elisa na-tokni samtangtangchin chongipa gojal gita 
daka, iani gimin chiko caferete front urn altuani onga. 
Elisa na-tokni be-eno jak aangtapode rimila, suuri chika 
am fako nagiting seenga. Kabakehi ritingsa chon* 
chongipa matgipa bu-su gnang. Bu-surangni ku-chot 
(d-mecni ' gonga. Uni gimin skoonni ki-mechina jako 
salmrakode saknaako man-fa, indiba bikpile salmrakode 
iak mata. 

Sko ku*chotni adita bakna agro be en gimikan bising- 
kapchin pindapa. Sko ku-chotchini mitam bak adita 
grikgipa bigilcni pindapa. Bisingkaprang dalgepa aro 
raka. Itni pil-engrangko nokkingo jedake dona bising- 
kaprangkoba uandaken nika. 

Skochini ki-mechini salode bisingkap altue go-okja. 



Bolgro. 


indiba kimeoni skochina bikpile salode altuen bising- 
kapko galna man-a. 

Cangchingko bagipa bigil gita dakgipa bostuchi 
nangrimata; adita bu-surangni nangdiman gangching 
onga. N-tok gangchingrangko bandalna aro chipe 
donna man-a. Elisa na-tokni janggilo gangching gesasan 
dongaia. 

Fekuareni on-tisa chel-ao saintangtangchin gangching 
ge-prak donga. Ia gangchingni kosako aro kamao bigilni 
gangchin g ge-gnisan dongaia. Ka-bako samprakohi gang- 
ching ge-prak gnang. Ki-mean pilakna bate dal- 
batgipa gangching ong-a. Iani bu-surang dalgepa aro 
hiffl gita dakgipa bu-suchi nangdima. Niaiode pilakoba 

biritchu gri gita nika. Gipin gipin gan gching gita ki- 
meko tom e donna man-ja. Ki-meni rikingo ba-begipa 
chonchonbegipa bigilni tong-rang gnang. Ki-meni 
bisingkap beenni bisingkapna bate chonbata. Ki-meni 
bimangba gipin gipin gangchmgrangni bimangoni ding- 
tanga, iani jatchio aen-a gnang. 

Uni sko noksik damgitam daka. Uni gingkol kosak- 
chini ku-chilni ku choto donga. Gingsikani bilchi na-tok 
donnugimin cha-aniko bikotna man-a. 

Mikronrang dal-dala; mikron pangnan oe donga. 

Kosakchini ku-chilni samgniehi ba-gipa grengni bising- 
kap ge-gni ong-katemung ka-machini ku chilko pindapa. 
Ku-chil ge-gni riangdimgrikatiga. Cha-mitingo ka-machini 
chengknasan il-lengaia. Wagamrang chonchona, wagam- 
rangni ku-chot ning-china gonggua, na-tokni greng ba-bea, 
bolgro altuen gonggea, maina uan chonchonbegipa adita 
grengrangni tom dakasan ong-aia. 

Chini ning-o na-tokrangko pangnan kusik ku-angako 
aro chipako nikna mana. Ian narangni rang-sitani chin 
onga. Ku sikni ning-o chi gape pekuareni bibretko ong-- 
kata. Damako batangmitingo damn chioniko balwako 
chip*: ra rika. 

Gangchingrangan jroani kol ong.a. Kimean uarangni 
gisepo pilakna bate mongsongbatgipa ong-a. Ki- rncchi 
chiko doktape gangchingni duKC-hakachi ska gita an-pile 
jroa. 

Gangchingrangchi na-tok an-tangni be-enko nanga 
biapo tom-tom donna man-a. Jromitingo uarangko 
chopjole dona. Uarang dongjaode no-tolcrang' chic 
romtomaigcnchim. 

Elisa mongsongde sagalni na-tok ong-a. Bitchi chi 
mitingo dal'^al^ipa chibimarangona re-baa. 

1. Na- siwanc, na-tokko namnikbata? 

2. Elisa na tok aro *a-tokko tosusabo 

NASENCHI 

Lcssonko abachengna skatig na senchini skcni noksako 
blackboardo dake demode namgen. 

Na seuchiiii rong ontisa a mang daka. Indiba dal-gipa 
na-tokrungko gisime nikronga. Badiaba badiaba na-tok- 
rango adita tnngsekgipa rorogipa sala gnang. Na-tok 
bi-sarang on tisa gitchaka. Jeiokom chio donga, ua chion 
uarangni rong bang-en pangchaka aro bilsini kri uni 
rong dingtang dingtang onganga- 

Uni bimang ro a aro dalgepa; jatchio dal a, sko aro 
ki-mechini jatchionin ka-sne ka-sne chonchokanga. Uni 
bisingkap dongja aro be en rimilbea. 

Uni sko dalgepa. Skoni kosako chonbegipa a-kol 

ge-sa gnang. Uni gro aro gipeng apsan. Sakmrengipa 
kni gita uni ku-simang daka. Kosakchini ku-chilo 
dinggni aro ka-machirii ku-chilo dingbri donga. Ku-chil 
gegniui naugdimramo diuggm donga. Cingkolrang 
kosakni ku-simangni • sepango ong-a. Mikron ronggni 
chonchona aro sima. 

janggilm kosako kentri ge-sa gnang. Ka-bako gang- 
ching ge-gni gnang- la ge-gnini sepangonin aroba 
gangching a-bachenge kinieona kingking sokanga. 
Mikkangchi gangching ge-gni gnang, samprakchi geprak; 
ia gangchingrangni sepangon ge-prak dal dalgipa bu-su 

gnang. Ia bu-suni bu-ara bisi gnang aro uni gimin 
namen sabea. Ki-meni gangching tom-beta, uno rakgipa 
bu-su gri. 

Chini ning-o pangnan na-tokrangko chiko ringenga 
gita nika, beben uarang rang-sitenga. Ku-sikni ning-o 
chi nape pekuareni gisepko chi jokangskaa. Dama 

dakgipa chiouiko balwako cnipe ra-rika. 

Gangc-hingrangan jroani Tcol ong-a, uarangni ki-inean 
tnongsonggipa ong-a; ki-mechi chiko <doke gangchingni 
dakenakaeni jechina re-na ska uchi mikkangate jroa. 
Bangki gangchiugrangchi na tok an-tangni be-enko nang- 
gipa biapo tomtom donna man-a; jromitingo gang- 



48 


chingrangko badale dona. Iarang doogjaode na-tok chio 

romtenuifeodAn. 

Wart, pokkri, chibol aro ma-manti biapo na mnc M ko 
inawna ami. 

1. Bu suchi gogipn natokrangko mingbo. 

2. Bisingkap donggijagipa natokrangko mingbo. 

3. Asteko rae na sencnini bimangko dakbo. 

4. Koi na tok aro na’Sendiiko tosusabo. 

5. Rikki Tikki' minggipa kitapko jak 47 oni jak 
48 ona poraibo. 


ANG KE 



1 . 


2. SmumI Ja'araaa aroeroag 


Na simang pilakan angkeni dongramko niktokaha. Ua 
mai dakgipa biapo dongna namnikbata? 

Ja arangko be-en baksa tom e dunode ang-keko tom- 
betgipa piala gita nika. Uni rakgipa pindapaniko bikrok 
minga. Uni bolgro donga. Bikrokara adita dingtang 
dingtang tong.rangni chimcnggimin onga. la tong- 
rangko ge-sa gegipin baksa nangdimgrikata. Ciiong- 
diksa gipin chong-dik baksa ma-gape chu-soke dal-jana 
kingking ang-ke bilsiantin gilsrea. Bikrok ni mnga 
mamung greng dongja. 

Uni ja-a ge-chet; samtangtangchi ge-bri bri gnang. 
Ja-arangna agreba ang-keni dal-dalgipa grongrang gnang. 
Crongrang jaarangna bate dal-dalhata. Grongrango 
rakgipa, inatgipa wagani gnang. Ja-a aro grongrang 
chonchone bak daka. la bakrangko bigilchi nangdim- 
grikata. Jaa aro grongrang sko baksa apsan onga. 
Angke grongchi dakgrika, cha-ani bostuko tong-tang 
tong-tang dakata aro chipakkore satode ka-machi aao 
rim e chaka. 

Mikrou ronggnia gisima, bikroko rakja, ga-gong ge-gnini 
kosakosa donga. 

Dangtapc uiani bc-en ge-gni chonchonbegipaba ang-keo 
donga. Uni ku-sik ka-machi ka-bakosa ong a. Sko aro ok 
sepanggrikbea. 

Ang-ke malatne re-a aro mikkangchi re-na man-oba 
ketchiesa re-na man-bata. Ang-ke chio napnaba man a. 
Ang-ke chibimao, pokkrini chio aro sagalni kari nanggipa 
chioba donga. Chini sambao a-a be-ao ba sagalni rikamo 
channa ampilgija chonchongipa angkerang chonchone 
akolrangko bite donga. Ang-kerang chi pokpekan baksa 
kal-grikna namnikbea. Seng-baon aro chipakkorerang 
sepangona sokbaon ang-kerang a-kol ning-chi nape kata. 
Chipakkore badeangon ong-kattaia. Ang-kerangko rim- 
na altua ong-ja, maina on-tisa uisoahaon uarang a-kol 
ning-china nape kata. 

1. Bikrok gnanggipa, chio donggipa janggi gnanggip- 
arangni bimungrangEo mingbo. 

2. Gapchilek baksa ang-keko tosusabo. 

3. Na-tok baksa ang-keko tosusabo. 

4. 'DaJcnanggijagipa Dogep Bi-sa mtnggh» ldtapko 
jak 40 oni jak 48 ona poraibo. 


PERU 

Nasimang walo peruni mikoako knaron gama ? Peru 
salo ong-katja, walosa ongkatronga. Maina, na-a uiama? 
Uan achak gita dakanga aro ua gitan dal*a. 

Uni rong rongtalja aro on-tisa rimitanea. Uni ku sikni 
bimang achakni gita dakanga. Chengkna ro-bea, aro 
chengknao bil bangbea. MikkangcWni wagamrangni 
ku-chot chonchona. Uni nachil' noksik damgitam daka, 
kosakchi tom-beta. 

Uni ki-me ro rogipa kimilrangcbi pindapa aro nitobea. 
Uni ja-a ge-bri ong-a. Be en baksa tosusaode ro-roa aro 
on-tisa gonggea. Uni gimin bakbak katna man-a. Peru 
jakni jakskilko ning-china salnapna man-ja. 

Bang-a peruan dol dake sikar ka-a. Uarangni rikgipa 
matburungrang neng-e katna amjahaode perurang damsan 
uko chikna a bachenga. 

Peru namen chalak aro mikrakbegipa ong-a, indiba 
katninga. Aro gisep gisep indaken cha ua, je perurangni 
ka-donga aro changako uachin uina man-a. Achakni bang** 
en namgipa gunrang gnang indiba peruni uandakgipa 
gun dongja, batesa uno bang-en namgijani gisik gnang. 

Peruni mikoa knatobea. Pangnan pern mangsa- 
mikochengronga. Unikoa dolni gipinrang mikona aba- 
chenga. 

Peru mongsongde been, janggi gnanggiparangni mang- 
gisi ba chonchongipa matburungrang aro do-orangko duke 
cha-a. Peru basakoba basakoba mi song-ram noko nape 
mi bijakrangko cha-e kata. 

1. Walo mgipa matubimingrangko mingbo. 

2. Manderang maina achakko namnike, perurangko- 
namnikja? 

3. Peru moikai altuen be-enko chitna man*a? 

4. 'Rikki Tikki’ minggipa ki-tanko jak 52 ooi jak 
56 ona poraibo. 


MESE 

Mcseni rong kaltapru daka, gisim ongnasia. Mitam 
meseni rong gipoka. Rong moila ong-ani gimin mcse 
walo kenchakmangija re-roroe roa. Meseni ki-me ro-bea. 
Be-eno kan dikgipa kimilraug gnang. 

Mikronrang dal-dala, ching-a uro tom-betgipa bitchrirang 
gita ong-a. 

Nachilrang dal-dala aro sronga. Mikron aro nacbilko 
nie mese pangnan mikrakbee donga ine chanchina roan- a. 

Meseni chonchongipa ja-a ge-bri, jasambrigipa mat- 
'burungrangni gisepo mese raangsa chonbegipa janggi 
gnanggipa ong-a. Jak samprakon jaksi ge-bri, am ja-si 
ge antion ja-skdrang gnang. 

Uni be-en baksa ki-meko tosnsaode uan ro bea; ki-meni 
ku-chotchi chonroroanga. Kimeo kimil dongja gitan 
ong-a. Ki-meo nangdike uiani btl gnang. 

Meseni kosakgipa chengknao aro ka-magipa chengknao 
wag am ge-gni gni gnang. Ia wngamrang batali gita 
matsrama. lachin mese rakbegipa boshirangko tinsotna 
man a. 

Meseni ku-siko ku-simang gnang. Ia ku-simango 
nangdike uiani bfl gnang. 

Songjinmani meserang a-ani kokldmao a-kolo, nokni 
nokkingo ba song-ram noko doga. Iarang ruU, mi, 
minbregijagipa bite aro bijak ma-mantikon cha-a. 
Manderang je pilak namnama bosturangko eba-a ua- 
rangba uarangni balcko man-paa. Indiba iarang pangnan 
janggitangtangna kene donga. Maine uarangko rim-na 
pilak nokrangon ong-nasipile ja-gako sae dona aro 
menggoko jila. 

Indiba gitimni mese bakrani a-kolo donga. Uarang 
abani mirangko chaa. Songjinmani meserang glta 



iarang chaaniko manja. Iarangni bewal aro cha- 
anirang namen ramrarn ong-a., indiba songjinmani mese 
gita iarang pangnan janggitangtangna kene dongna 
nangja. 

1. Mese aro rnenggo burungko tosusabo. 

2. 'Daknanggijagipa Do-gep Bi-sa’ minggipa ki-tapko 
jak 62 oni jak 64 ona poraibo. 


CHIPU 

la lessonko ra-na skangan noksarangjto blackboardo tal# 
donode namgen. 

Chipuni be-eno rokom rokom nitogipa ching-gipa rong 
gnang. Bang-bata chipuni ka'bakan rimitnangnang dake 
bokgipa rong ong*a. 

Chipuni been ro-a; ja*a jakrang gri aro samsachi 
chonbea. Mitam chipurang pencilna bateba chona, aroba 
mitam chipurang mik sa bateba dal-a. Chipu mik saoni 
mik chi sni ba chichetona kingking ro ronga. 

Chipuni ja-a, gangching ba jakrang gri. 



Chipuni been bisingkapchin pindapa. Ge prak bising- 
kapni mitam bak gipin bisingkapni kosako gnang. 
Bhsmgkaprang ki-mechinipak bangbang donga. Ka - 
machini, chongmotan kabakni bisingkapiang dal data, 
aro jakstern gita daka. Cliipu gisep gisep gilsrea. 

Chipuni grengo guasuni grcng aro bolgrona agie ma- 
mungba dongja. Bati ge sao chongipa bolko gesa donode 
bolko jedake pilakchin wilwilna mana, guasuni greng- 
rangni samsacniba uandaken bolgroni grengni ningo 
wilwilna man a. 

Wagamrang chonchona, matsrama aro waganuri ku-chot 
ku-sik ningchina koma. Kosakchini chengknao wagam 
geguini tu-gipa akolrango bisi donga. Uarangkon bisini 
wagam ine minga. Chipu suon bisi a-koloni matrnm 
biapo napea. 

Sre ku’chot chitgni daka. Sreo bisi gnang ine man* 
derang guale chancnia. Sreo bisi dongja. 

Skoni mikkangchinipak noksUc damgitam daka. Skoni 
grengrang robot gita stapgipa ong-a, bigilchi nangdimata. 
Tani giminan ku angode dal-bea. 

Mitam chipurang gitokrangko badalna mana. Chipu- 
rang pangnan gitokrangko badale donja. Ka-onangode 
gitokko badale suna chaa. 

Guasuni greng oro bisingkaprangan chipuni ja-ani 
kamko kaa. Guasuni srengrang bisingkaprangko mik- 
kangchina jitpakata, cnipu bisingkapni rikingrangko 
badiaba ganunggijagipa biapo done be-enni bangki bakko 
mikkangchina salanga. 

Indaken ja-a jak grigipa ong eba chipu bolo maldona, 
jrona ba katna inamungba neng-ani ong-ja. 

oitcliiraiig boka aro paroani bitchi gita dal-dala. 

Chipu a-ani ning-o, a-kolo, bol konggrangrango ba 
rong-kolrango donga- 

1. Blackboardo - lessonni mongsongbatgiparangni 
mingantikon seenba, bisarangko nipilattaibo (1) Bimang 
(2) Be-enni ro-a (3) ja-a jakrang (4) Re-ani (5) l>ongrain. 

2. ‘Rikki Tikki’ minggipa ki tapko jak £1 oni jak 
43 ona poraibo. 


BENGBLOK 

Tangenggiixi bengblok tnangsa aro chi gapgipu g lasso 
donggipa alaringko classona rabaode nama. 

A-ani kosako beng blok bilchroke roronga. Chio beng- 
blokrang ja-ac-lii jroronga. 

Uni bigil rokom rokoin rongni ong-a, ramramde 

gita ong-nasia. Sko pakkreni kosako donga. Beng- 

blokni gitok dongia. Mikron ronggni skoni kosako donga 
aro dafbegipa cnosoma gita daka. Beng-bloknl nikani 
bil ta-rakbea. 

Uni bigil rokom rokom rongni ong.a, ramramde 

kaltapru aro gitchak daka. Bigilko jakchl rim-ode ka-sina 
aro riiiiilntka. Bigilo a-kol bang-a. 

Uni ku-sik apala, kosakchini chengknao ro-robegipa 

ritingsa bu-su gita dakgipa wagam gnang. Wagamrang 

chipu aro na-tokni wagam gita Ding-china gomguptla. 
Kamachini chengknao wagam gri. 

Bang-a janggi gnanggiparangui sre gita beng-blokni 
sreni ja-ta, ku-siko gitokchibara donga ong-ja. Beng- 
blokni sreni ia-tani mikkangchinipak gisima aro ku-chot 
gitokni ning-chipak donga. 

Beng'bloknl ja-a ge-bri donga. Uarang ro-batkala aro 
taka. Ja-ao ja'si gebonea bonga donga. Ja-sirang bigilchi 
nangdimgrika. Jako jaksi ge-bri bri gnang. Jaksirang 
nangdimgrikja. 

Beng-blokni anchi ka-sina. Sin-kario beng-blokko 



bang-gijasan nikna man -a, indiba wachikario bang-bea 
beng-blokrangko nikna man-a. Wadii a-bacbengmitingon 
beng-blokrang bitchi chi a. 

Sin karimitingo bang-a beng-blokrangan pokkrini ning-e 
a-dubeko a-kol kite ua a-kol ning-on tusia. 

Al-aringrang na-tok gita pekuaredii rang-rita. 

Cipin janggi gnanggipa gita beng-blokni guasu dongja 
Uni gimin balwuko ra-napna gita uni ka-sop gangbuna 
man-ja Beng-blok on-tiprak on-tipraksan balwako 
minoka aro ua balwa ka-sopona napanga Beng blok 


SI 


ku sikko chipe gingting gita batwako salopa, aro bilake ua 
balwako kasopchina napdraata. Iani bigilo akol gnang. 
Bengblok aani ning-o tusiniitiogo bigilni a-kolchin 
rangsita. 

Sirrkori bone wachikari abachengahaon bengblok 

Ka-sne ka-sne ro-anga arc sal cfaikungmang dfag -aln p 
manon pe a aro ning-oni al-aring ong-kata. 

Alaring ki-me, sko aro pckuaresan dongaia; nina 
na-tok gita daka aro iarangni janggi tanganiba na-tok 
gitan ong-a. 

Adita salni jamano al-aringm be-eno been dotgni 
ong-katbaa. Uarang ka-sne ka-sne dal-roroe jaa samgni 
onganga. Ki me gimaanga, unikoa jak one-kata, 
pekuarerang chonanga, aro uani pal ning-oni ka-sop 
ong katskaa. 

Sko aro be-en ka-sne ka-sne dal-angna aro apalanga. 
Beng-blok bi-sarang ja mano chiko wate a-gaona gakata. 
lani ja manoba beng-blok ka-sne ka-sne dal-roroa aro 
gisep gisep gilsrea. 

1. Bcng-blokko banoniko man na amgen? 

2. Beng-blok maikai bilcbroka? 

3. Beng-blok maidake lang-sita? 

4. Beng.blokni ja-a aro bigilni gimin aganbo. 

5. ‘Daknanggijagipa Do-gep Bi-sa’ minggipa la-tapko 
jak 26 oni jak 27 ona poraibo. 


BARING 

Baringni ja-pang a-ani kosako foot 1 loot 2 churonga. 
Una bate dal-gipa bolkoba nikna man-a. Ja-pang agre 
churongja. Ja-pangni samtangtaugchin cheksirang ong- 
kata. 

Ja-pang bimronga aro ba-gipa bigilcbi pindapa. 
Chonchongipa cheksirango bu-su donga. Bijakrangni 
kosako cnonchonbegipa bismak gnang.- Uan skaka. 
Bijakni bimang pilak bolrango apsan ong ja. 

Bijakni kosakchini rong on-ti on-ti tangseka, ka- 
maebini rang on-ti on-ti gipoka. Bijakni jatchio dal - 
gipa ja-dil ge-sa gnang. Uonin chonchongipa gong- 
gegipa ja dilrnng bangen ong-kata. Jn-dilrango bn su 

gnang. Bijakni gatong aro biteni roag apsan ong*- 
nasia. 

Bibalko rachakram geantior. adita tangsekgipa bikop 
gebonga bonga donga. Bibal ge antion gebonga bonga 
papri gnang. Paprirang ge sa ge-gipin Daksa nangdim- 
grika. Iarangni rong on tisa gipoka. 

Mitam pulni paprini ja*pango namen nitobegipa 



I.Gro git* ratgimin haring. 2. Baring. 

gitcbakmianggipa rong donga. Bibal ge*antion kniding 
dakgipa gebonga bonga donga. Kniding dakgipani 
ku ciioto bismakan gapgipa mepilip gnang. 

Ms manti bimang aro rongni baringko nikna naan* a, 
gipok, tangsek, gitchakmrang aro bringipa rongniba 
donga. Ua ba-begipa, ching-cltetgipa, rinokgipa bigilchi 
pindapa. 

Biteni gatong rakbea, biin-ronga aro uano busu donga. 
Ga-tong baksa nangdimgipa baringni beenoba tangsek- 
gipa ritchagipa pindapani gnang aro uarangni kosnkosa 
busu gnang. Baringni ning-o bang-en chonchongipa 
bitchil aro bokgipa be en donga. 

1. Badia bijakrangko to jo-ode cha-na nambea? 

2. A-steni baringko dakbo. 

3. Baring aro mini bolko tosusabo. 


JOBA PUL 

Lessonko abachengna skangan blackboaxdo bibal aro 
bijak gnanggipa cheksiko sale mesokode namgen. Bi - 
sarang joba pulrangko classona ta baode nama. 

Bario bibalni bolrangni gisepo joba pulni bol pangsa 
pulni dal gipa bol ong-a. 

) a- pang aro cheksirang bim-ronga aro ba-gipa bigilchi 
pindapa. Niam gita den-kreode bol namen bijimbea. 
Mitam mitam joba pulni cheksirang chonchona aro 
ro-robea. Bibalrang cheksini ku chotoni dingdea. 

Bijakni ka-machini bak kosakchini bakna bate tangsim* 
bata aro ching-bata. Bijakrang cheksini samtangtapgoni 
ong-kata. Bijakrangni liking rikkel rikkel daka. 

Bibalni bijak sepal ge-bonga gnang. Uanon uni 
paprirang donga. Ga-tongni kosako bitchonggrimni kok- 
kimao bangen tangsekgipa nom-gipa bu-surang gnang. 
Bibalni bijak gimik ge-bonga donga. Bibalni bijak 
bang-gipa joba pulba donga. Joba pul gitchak, gipok, 
an-chi dakgipa aro gitchakmranggipa aro rokom rokom 
rongni donga. Mitam * mitam bijakni riking rikkel -rikkel 
dakja. 

Pulni ning-o dal-gipa noli ge-sa gnang. Ua nolini 
ku-chotko bak bonga dake bak daka. Ku-chotni on-tisa 
kokkimao nolini bc-eno chonchcngipa kniding dakgiponi 
skotongo gitochakmranggipa biginchi gnang. 

Bibalni bijak jakbonga gnanggipa bang a joba pulai 
rorogipa ga-tong ka-machioa oiunea. 

1. Joba pulko rong nonge noksako dakbo. 

2. Job pul aro mongnal bibalko tosusabo. 


GENDA PUL 



1. Gcoda pat Munsa. 2. Geoda palni aiikkang. 


Lessonko a bqchengna sluing skigipa noksarangko black - 
boareJo salode namgen. Milam bi-sarang uamangni 
bibalni barini gimin aganchina. 

Pilak barirangon ong-nasipile genda pulko nikna mana. 
dingtnngmancha joton kaoba kajaoba genda pul 

bang-en chaa. Ja-pang, bipek aro cheksirang bimronga, 
aro uarango jadilrang bangbea. 

Bijakni kosakgipa bak tangsekbea, ka-macbini bak 
tangsekmranga. Bijakrang chingcbet chingchet dakja. 

Bijakrang cbonchonbea aro selu gita ro-choka. 
Bijakni fixing rikkel rikkel daka, bijakrang ja-pangni 
badiaba biapo bikpilgrike nakata. 

Genda pulko nikode bibal ge sasan ine chanchimana, 
indiba chong-motde uan bang bca pulni tom dakasa ong-a. 
Bibalangni ku chotko an chiog nikna man a. 

Pilak bibalrangnin ge sa rainram tom betgipa glassni 
gita tangsekgipa rachakani gnang. Iarangchin bibal- 
rangni ka machini bakko rakia. 

Kosako agangimin rachakani ka-mao sildangkepni 
ku chotni bimang gita knoggranggipa ga tong ge sa donga, 
lani kosakon bibabrang donga. 

Bijakrangni rong tangsekbea, mitam bibalrangni 
gitchakbegipa papriba gnang. Paprini kamachini bak 
tangseka. Paprirangni nangdimgipa skotongko bibalni 
mukut ine minga- 

la mukutni rikamni bibalrangni dal gipa papri ge sasan 
gnang. Uano kniding dakgipa dongbreja, dongoba kniding 
dakgiparang daldalbreja. Ningoni bibalrang noli gita 
daka; uarangni kniding dakgipa gnang.' Paprirangko 
reprepode tangsekgipa rong ongkata. Bijak ato papriko 
reprepode seenga. 

1. Ka-mao segimin gita joba pul aro genda pulko 
tosusabo. 

(1) Rong (2) Papri (3) Ga tong (4) Bijak. 

2. ‘Suurini Rani' minggipu kitapko jak 46 oni 
jak 48 ona poraibo. 

ATA BITE 



1. At- biteni cbeksi. 


Ata biteni ja-pang bim-ronga, bigil ritchaa; chong- 
niotan bigil ga-oninga. Cheksirang noma, be-ninga; 
bijakrang cheksini samtangtangcliin ong-kata. Chonchon- 
gipa bijakni rong tangseka, ka-machini tangsekbreja. 
Bijak roronga, bijakni ning*o chonchongipa ja*dilrang 
gnang. Bijakni janggilo ja dilrang on-tisa cbutinga. Uni 
gimin bijak kosakchini gita rinokja. 

Bijakrangko reprenode bisak ong-kata. Ia bisak 
nambeade ong-ja. Bibalni rong gitchakmrang dake boka, 
bibal ge-antion duulgipa ge-gitam, bibalni bijak ge-dok, 
aro adita kniding dakgiparang gnang. 

Ata gittang tangseka indiba mingimim ata kaltaprua. 
ICan-dikbegipa dal-gipa ga-tongo bite dingderonga, ga-teng 

bite ning-onan on-tisa dakonanga. Bite ning-o ga-tong 
petckra pekkri daka. Atani kosako bigilo bo-ret bo-tct 
oake mikron dakgipa donga. Atani nmg.o chonchongipa 
bokgipa kilding gnang, kilding dingprakon rongprak 
gisimgipa ro-gipa bitchil gnang. Ua kildingna agre 
beenba gnang; uan chonaaro se em se-em daka. 

1. Ata aro tebrongko tosnsabo. 

2. Rong nonge atani biteko dakbo. 


TEBRONG 

Ong-na man-ode te-brong bolni kokkimao lessonko 
ra-odc numa. 

Te-brong ja-prangni kokkimao a-ani ning-o dal-- 
dalbegipa jadilrang donga. Ja-pang bim-ronga, bigil 
rimlHritja, indiba ritchaa. Ningoni bolni rong nitoa 
aro bel rakbea. Ia bolonikon ma-manti bosturangko daka. 

Uni bijakrang kamachina bate kosakchini tangsek- 
bata. On-tisa ran-ahaode bijakrang kosakchini on-tisa 
gitchakanga aro ka-machini a-mang gita dakanga. 
Kosakchinipak rimiltrittrit aro . ching-chet ching-diet 
daka. 

Ja-dilraug srongja aro bijak okbrong brong dakanga. 
Ku-chotsan on-tisa rochokaia. Bijak ja-pang aro ga-- 
tongoni rokomsa atta ong-a. Uachi chonchongipa 
do-orangko rim-na man-a. 

Dal-gipa ga-teng ge-sani samtangtangchin bang-a bibal- 
rang bafa aro ukon te-brong baoiea ine minga. Iarangan 
te-brong dal-gipa ong*a. 

Bolni chonchongipa cheksirang indita dal-gipa biteni 
jrimako rachakna amja. Iani gimin biterang, ja-pang 
ba dal-dalgipa cheksionisa olimee nanga. 

Biterangni gisepo te-brongan pilakna bate dal-bata. 
Dalbegipa aro kimkimgipa gatongoni, chong-motan 
bibaloni te-brong bite olimeronga. 

Te-hrongo busu donga. Tebrong gittang raka, 
minode noma. Te-brong longprnkon bing-bee bikop 
gnang. Bikoprangko bagipa bigilchi gc-sa ge-gipinoniko 
dingtang ong-ata. Bikoprangni rong rimita aro uan 
chi-gipa bitdiian gapa. Bikop ge-prakon bitchil rong- 
prak gnang. 

Bitchil rongprako ba-gipa pindapani gnang. Ran- ode 
pindapani bitchiloni dingtang ong-e. Ran-gimin bitchil 
bijak soug-na aro joe cha-na nama. Jo-gimin bitchil 
chi-a 

1. May, June aro July jarango je je biterangko 
man na ama uarang pilakni bimungrangko mingbo. 

2. Iarangni gisepo badia dal-bata, uko aganbo. 

3. Te biongni bijakko wa-ani bijakmung tosusabo. 

4. Te-brongni bijak aro te-gatchuni bijakko tosusabo. 


WAA 


Manode toaa bichongni sepangp la lessonko ra-oder 
nama. 

A-gilsako wa a dal-batgipa samsi ong-a. Bichong ge- 
prakon wn-arang bang-en chaa. A-ani kosako adita chel- 
aona kmgking wa-ani ja-dilkn nikna man-a, indiba kosakni 
bijak bing-ani gimin ningoni mamungkoba nikna man-ja. 
Wa-ani ku-chotrang gongdola aro balwachi il-lenga. 

Badita rokom samsi gnang? Uarangni gisepo wa-ani 
ja-pangnn pilakna bateba rakoata. Wa-a dambeni ja-pang 
indita rakia. Ja-pang gopgranggrang daka, indiba gisep 
gisep bislcii gnang, ia biskuiang gopgrangja. Bisku 
ge-prakon cbampeugani gnang. Ja*pangcni weng-roa aro 
kosakchi vfreng kandikanga. Bisku ge-anHon ja-pang dal-a. 
Bisku rang ja-pangni gipin bakna bate rakbata, 
ja-pangchihara bisku rang adita bing-a. kosakchinirang 
indake ong-ja. Iani gimin kosakchini bakna bate 
kamachini bak mangrakbata. 

Bisku 


tangseka, 
sekbata j 


sepangonin bijak oug-kata. 
kosakchinipak kamachinif 


Bi 


indiba kamachinipak skakbata. 
daka. Bijakni }a-dilrang groe donga. Bij 


rang 
bate tang* 
Btiak sel-u gita 
i|alcni 


ii kokkhnao 



ga-tougchinipak wasing gita daka, indiba jakchita. Ian 
aditana kingking gatongo mabake sin-a ding-aoniko 
rakia. Bifakrang chusoke badalna skang daldalbegipa 
beji gita daka. 



ei 


Wa a bangen gipoke bibal bala. Bibalrango ge-dok 
dok kniding dakgiparang gnang. Chonchongipa bitcbilba 
gnang. 

Nok jamrangko rikna wa ako nanga. Wa-achi choki, 
tebil, chata, gol dik, kirhong, bra aro chriko daka. 

1. Dingtang dingtang samsirangni bimungrangko 
mingbo. 

2. Rong nonge pencilchi wa ako dakbo. 


GRIT 

Man ode grit barini sepango. ba bi-sarong baksa gritni 
bariko nimuno ia lessonko skiode nambata. Wa-ani 
katako nipiltaibo. 

Gritni japang altuc sija Ruuta salna kingking ua 
ja pang tange donga, aro ianonin bang en gritni bimikrang 
nakata. 

Ja pang foot 10 mung ro-a aro me-chik bi-sa chon- 
gipani jakpong gita dala; ku-chotchi chonroroanga. 
Ja-pango on-tiprak chel-grikari bisku gnang. Grit 
konggranggrang dakja, ningchi noma aro chi-gipa 
bitchichin gapa. Japangchinipak chibea, kai lb echini 
chi-breja. Kosakni bigil raka aro ba-a, groe chitode 
altuen ga oa. 

Gritni rong gifaliaka on-ti on ti tangsek aro rimit dakeba 
dakanga. Indiba pilak griinin ning-chinide gipoka. 

Dal gipa gritni bijakrangko skotoogni sepangon nikna 
man-a. Grit baditan dal anga inditan bijak gitchamrang 
kamachinin jakprakprak dake ga*oe kata. Bijak-rang 
biskuonin ongkata. Cesa ge-gipin baksa sepang- 
grikgipa bisku ge-gnioni bikpiigrikachinin bijakrang ong- 
kata. 

Biskuni sepango ja-pang dal bata. 

Bijakrang ro-roa, indiba uko tosusaode gipeng ap- 
cbonbea. Bijakni Ku chotrangba ro-roa. Bijakni rildngo 



62 


chonchongipa matgipa busurang gnang; uarang maadeni 
be-enko mata Gritni kuchoto chokcramsa bibai donga. 


Bibalni landing dakgiparai# nom ja indiba raka an 
ran a. Bijakni kamachini bak bikop gita japangko 



f. Grit PiRfitt. 2. Jr 3- "W* 

pindape dona. Uni gimin biiak gaakjaskal gntkp njkja. 
Bijakni jatckio donggipa dalgipa kuchotai kosabcfaku- 
gipani rong glpdcft* 



Grit kb mam gita gamna nanga. Gritni bisokrangko 
den e a*a nom gipao dape donna nanga. 

Bijakrangko dene gale namedake rongtalate gritni 
ga-tongpni bitchiko bikotna ra-baa. Jetako mane 
gritoni bitchi gesa dalgipa ra-chakaniona jokanga. 
Bitchi bang en chimongmanahaoa uano chunko brine 
chichaata. Bitchiko dingaton ka-sne tin-kaanga aro 
gitchakanga. Ja-man ki tiko uan brim brim dakanga. 
Uan mitai onga. Mitaiko rongtalate chiniko daka. 

1. Manderang maina gritko inditan namnilca? 

2. Wa a aro gritko tosusabo. 

3. Chiniko dakani gimin aganbo. 

4. Rong nonge gritko dakbo. 


Ml 

Bi-sarangko rime mini a-bako nimano ia lessonko stciode 
nama. A bako nimitingo bi-sarong mi chagitalko chim- 
onggen. 

Miko satani on tisa salrangni ja-manon bimik nabaa 
aro a-ani kosako chonchonbegipa bijakko nikna mana. 
Chongipa ja-pang pangsako pikcnroode uani ka*mao mini 
bitchriko nikna man a. Ua mini ping-o mamungba gri, 
bikaprarasan. 

Chongipa miko chaatna ning-oni birong dakgipa kak- 
ketko nangtoka Chongipa japang bitchri baksa chaaniko 
jakkale daTbaa. 

Mi bi*sarang gong-raken dal-baraaro pangnan foot .2 
mangsan changrorongaia. Indiba chi dongkamglpa 
pntalo mi ja*pangrang dang robea aro chi baksan dal - 
roroa. 

Mini ja-pangrang chonchonbea, . indiba bijak aro mini 
jrimako rachakna chuonge raka. Ja*pangrang kong- 
granga, bisku sepangosan konggrangjaia. Japangrangko 

altuen gomdolatna man-a. Iani gimin balwa aro chipak- 
k ore nan gomdolronga. 

Kosako agangimin bisknurang fa-pangchibara binga, 
aro iani giminan' kosakchinigipana bate kamachini 
ja-pang rakbata, ja pangni kosakon jrima onchimbata. 

Bijakni rong tangseka. Bijak jakantiiun ku-chot ge- gni 



*• Mlal Walk mi. 2. Ml toardaka. 3. Ml pangs* 

4. Mi roogtt. 


an> ja pangni rakgipa bak bikop gnang. Bijakzang deda 
deda oske biskuni samtangtangcnini ong*kata. Bijakni 
bikop ia pangko bil gope donga. Iani 'gimin ja-pang altue 
nisiatako man-ja. Ku-chotni rora gipengna bate bata aro 
uano groe jadilrang donga. Bijakrang skakbea a* 0 
jako rake salode jak matnaba d onga. 

Mini bidang gcprakon bibat bang-bea. Paprirang 
rakbea, kniding dakgipa gedok aro niog-o donggipa ge giu 
donga. la ning’O donggipani kosakon bismak ga-ake uan 
bite nanga aro mi pika. 

Chache gnanggipa miko mi gilgnang ine minga. Mi 
mingijagipani rohg tangseku. Mingipa mi rimitronga. Mi 
gisimkooa nikna man-a, jaksichi kasin kasin reprepode 
gitchakgipa merong ong-kata. 

Miko ramanahaon, matchuchi nake ba go-olchi doko 
bidangoniko miko dingtangata. Unikoa choe ba jipe bebu 
aro megapko gale rongtalata. 

Merong rokomgniko bikota. Skanggipa, mirangko rite 
ramemung tengkio su e merongko bikota. Ia merongkoo 
merong ritgimin -ine minga. Cnigipa miko ritgija salo 
rame tengkio ba sa-samo su-e ra-a. Ia merongkon satiun 
ine minga. Merongko chikpinekode chi-a. 


CHA 

Cha chagiparangpni rokomsa bol onga, jeko an-ching 
jakkala. 

Bot: Cha bolni ia-pang adita dal-a aro uni long 
kaltapru, indiba dambeo uni tong gitchakmbranga; ldco 
kolom rate donachi cha bol nitogipa aro dimrimgipa 
ong a. Ua bolprakan ja-pang silgipa cheksi ongijja 
onga. 

Bijak: Adita dal-daia aro ro sroka, dambeo uni tong 
tangsekmranga. Indiba briahaoa tangseksranga. Ua boloni 
peksuatgrike ong-kata. Chani bijako ku-chotoni ku- 
chotona kingking rimitmranggipa rongchi sala gnang. 
Uni * ong katramba bijak maikai ga-gongoni ong-kata, 
u.indaken apsan paksuatgrike ongkatbaa. 

Hiking . Uni riking atchils wagam gila daka. Ua 
rhongipaoni dal-gipaona kingking ong-a. 

Bibal: Niode nagesor bibal aro boldakni bibal baksa 
apsan onganga, indiba nagesor pulna bate chonbata. 
Ua pulni bijakrang gipoka, jatchio rimitzipa bismakrang 
bangbea. Pulko rim e rakigipa pulni mukutni bijako jak 
bonga gnang. Aro pulni bijak chong-motoba gebonga 
gnapg. Pulni mukutni bijakrang tangsekmranga. Indiba 
bibalni bijakrang gipoka. Nisusaode, boldak, nagesor aro 
cha pubii dingtanggrikako bange ' nikbreja. Pulni 
chongipa srerang bang-bea. 

Bite . Uni rong dambeo cangsek, minode kaltaprua. 
Uni bigila adita ritchaa aro uara minahaode bikrok daka. 
Bitem rokomka tosusaode tckieng bite baksa apsan 
onganga. Indiba rong on-lisa dingtang. Te krengni 
biteni rong on-tisa bokmele tangseka, indiba cha biteni 
ronga tangsekbea. Tekreng biteni bigil ritchaa, indiba 
ua bigil norngipa ong a. Biteni ning o donggipa bitchri 
tekrengni bitrhrina bate dalbata, rakaba rakbatbea. 
Bitchrini rongko tosusaode nagesorni biteni rong gita 
apsan ong bata. Bitchrini ning o donggipa d>e*bn on tisa 
boka aro rimitmranga. Uoni bimik naa. 

/cmggi timpani somoi : Urii janggi tangani somoi- 
rangko chanchiode gipin chagiparang baksa apsan tonga 
ine aganna man-a. Ua bolko bobilrang nisijaode ua 
Aiuta bilsina kingking tange dalgipa bol ongpila. 
Indiba uko gipin chagiparang gita ramrain nikaija. 
Uaranga mantle ge-jaskal 1 ramram chaja. tJarangna 
dingtangmanc-ha baganko dakesa ge-a. Bagano dongon 
p&ngnan kolom ratani gimin onbegipa pulrangni ja-pang 
gitasan nikaia. Iaranga a kawco ba adingkro dakgipa 
biaprango silbea. Ge na skang una a-ako name no-atesa 
tarichengesa ge-na nanga. Ge-manoba uko gipin bol- 
rangko gita ge-ari donani ong-ja, dingtangmancha uko 
niroktaitaina nanga. Indin "e-ari donaiode ua nam- 
begenoba uoni manning labko manjawa. Uni a-selsa 
pangnan kolom ratna nanga. 

Namgni : Cha, jeko an-ching ringna jakkala, gipin 
chagiparangoniko an-ching biteko cha-a. Indiba an ching 



67 


bijak dambe soksolaonikosa chako banaia, kolom rate 
donaoni je ringsonge ritimgata ukosa ake sirotiate ran -ate 
galda gisi gita binekata aro dona. Unonisa an-chingna 
mingsa jakkalani Bost'u ong-a. Uko banaina nirokna aro 
mamanti kamrangna bangbea korosrangko ka-na nanga. 
Uni a selsa agre chani dam rakbea. Iarangko dingtang- 
mancha Compa nyrangsa Baganko dake chako banaie ' 
badinga. Unonisa songsongantina watatroroa. Iachi 
Companyrang bangbea labko man-a. Ua banaigimin 
chako puttienggipa chio donode ua gitchakbea. Agre 
ong-ode ua ka-pila. Indiba iiiam gita ringode ua 
an-chingui be-enko bilakata. Nambatgipa charangko 
inongsong Assamoniko man-bata. 


CHAGIPARANCNI JELROROANI 

A-gilsako ma manti chagipa sam bolrangni jelroroanini 
gimin anching ding tang dingtang cholrangko nikna 
man-a. An ching uarangni gipani cholrangko bak bnnga 
dake sualna man-a. Uarang. — 1 Bitchrioni bimikcni 
2 Boiko den-e ge-songachi 3 Biskuoni ba ja-guoni ong-* 
katrikrikachi 4 Aningo donggipa ja-ta ba bitachi 
5 A-ginchioni ongkatgipa bimikcni. 

I. Bitchrioni ongkatgipa .-• — (1) Cheng (2) Modipol 
(3) Te.brong (4) Komperam (5) Te-gatchu (6) Janjbura. 
Indakgiparang bitehrioni bimik nae jelrorogiparang 
ong-a. Iaranga pangnan karitangtang gita bibal bala 
aro bite nanga. Biteko manderangni cha*e galachi ba 
jakkalachi; cha-ani bosturang ong-ode. song damsaoni 
derang cha-ja aro jakkalja, uarangko do-drang cha-skaa. 
da msao na ra-e ge-achi jelroroa- Indiba jerangko man- 
Uarang a-saoni a-saona bilroroe uarangko ra-anga aro 
uarangni ki-aoni bolrang chaa. Je je bolrangni bitchri 

chonchona uarangko doorang minoka, uoni ja.mano 
bolrang ong-kata. 

(1) Mi (2) Merakku i3) Motol (4) Olasi. In dakgip a 
bosturanga bitchrioni dingtangmancha bimik ong-kate 
bolrang ong a na mana. Dingtangmancha bite nange 
bitchri gnanggipa bostu onga. Iaranga karitangtang gita 
bilsiprak bibal bale bite nanga. Uarangko manderang 
jakkalachi aro song damsaoni damsaona ra-roroachi 
gipatna man a. An chingo skango motol, bilati baring, 
kobi aro una agreba bang.bata chaani bosturang grichim 
aro jakkaljachim. Dao gipin gipin asongondco pilak 
jakkalanirangko nike an-chingba uarangoniko bitchriko 
biate jakkalachi, dao Caro Hills gimikon gipnasipilaha. 
An-chingni chaani bosturang anchingni jakkalachiba 
jelroroa. Indiba iaranga pilakar. bitchrioni bimik nae 
jelgiparang ong a. 

Agilsako gipangani cholrang rokom rokom bang-a, 
indiba mongsorigde bitchrioni ong-kate jelgiparang bang-- 
bata gita nika. Sebagimin gita bitchrionisan ong*- 
aigija maiba gipin cholchi gipangani chol gnangpiti 
ine nikbamanaha. Iarangni chaani apsan, pilakan chi, 
balwu aro seng a ako nanga. Indiba uarangni bewalrang 
dingtanga. Dao an.ching soalgimin gita sulsul ming- 
prakko sandie nina. 

II. Susongachi gipanggipa sam bolrang : — (1) Colap 
pul (2) Joba pul (3) Dhogol pul (4) Patapahar (5) Kristmas 
pul. Iarangoniko anching nitobegipa pulrangko nikna 
mana, indiba an-ching uarangoniko biteko nikja; 
iaranga daldalgipa bolrangba ong ja. Indiba mandena 
jakkalbeani bostu onga. Bite nangjaode maikai 
baoni jelroroangna mana ine chanchinaba donga. 
Indibr uarangni jelani chol nambea gnang. Iarangko 
dingtangmancha boloniko den-e gesongode, aro uno 
sal gni ba sal gitam chi mode, uoni ja dil ong-kate bot- 
ong a. Iachin dalgipa bol aro nitogipa bol onga. 
Aganbagimin gita manderangni joton kaachi song 
damsaoni damsaona jelroroachi a gilsak gimikchi gipanga. 

[aranga bol bigiloiun bkniic gitia jfgu ongkatskae 
jelrorogipa ongskara. 

III. Biskuoni . ongkate jetgiparang : — (1) Ma n a muni 
(2) Podina (3) Samsi. An-ching samsiranglco nie nikna 
man-a. Uaranga biskuantioni pekwate uoni' bimik ba 
ja-gu gita ongkate a'joljol male giproroa. An-ching 
indakgipa samrangko rang-sau nie japangko mesdoa 
neng-a. Maina uarangni biskuantion jadiirang gnang 
aro uniba pekwatgipa dongtaia. Aro dingtangmancha 
chagipa ja pang gitan apsan. Indakgiparangni bite aro 
bibal griskaa. Indakgiparang mongsongde a-kaweo 
charongbata. Da o an-ching ciiagiparangni chol. ming- 
gitamko nikaha, aro minggipinni giminba niangkugen. 

IV. A-ningo donggipa tom betgipa ja-tachi ba bitachi : — 
la tombetgipa ja-tachiba jelroroani chol gnang ine 
an-ching knamanaha. Uaranga maikai jela aro baoni 
ong-kata uko an-ching sandie nina. Indakgipa tom- 
betgipa ja-ta gnanggipa bosturanga iarangan : — (1) Alu 
(2) E-ching (3) Holdi (4) Ta-a (5) Rasin (6) Nohoni. 
larangko an ching Garo Hilso an-tang ge-e jakkala bilsi 
ruutkuja ine nikna man-a, mongsongde aluko. An-ching 
alu, rasin, e-ching iarangoniko * bibalko nika, indiba 
uarangoniko bite nanggiparangni pul gita chongmotan 
gandil gita aro piala gita dakgipako nikja. Indakgipa 
dongjani a-sel bite . nangna man-ja. Indiba iarangni 
jelroroani cholrang dongskaa. Aluko ge-on an-ching 
tom-betgipa ja-ta jeko an-ching alu minga ukosa ge-a. 
Uko song damsaoni damsaona ra-roroe manderangni 
jakkalachi agilsak gimikon gipanga. Aluni dingtang- 
mancha chongipa ja-dil gita dakgipa gnang, indakgipaonin 
bite gita a ningo tom betgipa naskaa. Ua ja-takon an ching 
bitchri gita jakkalskara. Aro unonin eluni bol ong-kate 
uoni da.oba bang-bea ja-dilrang ong-katea. 

Uigijagipa manderangde ukon bite ine chanchinaba 
donga, maina uni bimangko bite gita apsan an niknasia. 
Indakgiparanga namgipa a.a a-sal gnanggipa aro on*- 
tisa chijimgipa biaprango mongsong silbata. Uarangni 

3a 

ja-tarang tom-bet gi pa ong-ani a-selan uarang a-ani 

ning-chi ning-tue ja-onangna man-ja. Uni gimin ran- 

gipa a-ao aluko geode gisep gisep chi runa nanga. 

lndake ongjaode uarang a-aoni bang-a cha aniko salopna 

manjani a-sel tombetgipa alu ong-katgijan sigenchim. 
Anching uko altuen uina man-a. Jena kingking aa 
chijima uona kingking bol dal roroa. Indiba a a ran- 
angahaode bolba siangskara- Iarangko ia listni ning-o 

semanaha. Ua pilakan indakgipa ong-a. A-ani chijim- 

ako man-taijana kingking ba mikka wakujana kingking 
uarangni bolrang sie gimangsranga. Indiba mikka waon 
arani chijimako man-ode rang-san ua ja-diloni bimik 
chataia. Uko jHkjaode unandaken ja-diloni bimik ro-roe 
jelanga; indiba agre ruute donode ma-gitchamrang soe 
gjtal ja-dil ong-kattaia. 

V. A ginchioni chagipa : — An ching mq-gimu, me-- 
konchek iarang pilakkon bitchrioni ong.kata gita 
nikgcn. Indiba dingtangmancha gongginni bngimin 
bijakoniko janggilchiko November, December jao niode 
nikna man-a. Ua bijako bitcbrini pal tangsekmranggipa 
aro simpranggipako nikgen. Uan ga-ake bimik nae 
jelroroangskara. lndake jelroroanggipa gonggin, a-ku- 
smang aro me-gimu. Me-gimu indakgiparang a-prooni, 
boltong soarangoni ong-kata. Indiba uarangni janggi 
tangani salrang kan-dika. Sal gitam ba sal brina king- 
king tangna man-a. Un ja-manode uarang soe ba 
sikrepe gimara. Iarang gipin chagiparang gita dong- 
kamja. Jensalo wachi sokbaa a-arang chijama, aro mik- 
karang waako man e bolrangni bigdrang soanga unosa 
uarang ong-kata. Iarangni rokom rokom bimangrang 
gnang. Mongsong bol soarangoni ong-katgipa me-gimu 
bang-bata. A-aoni ong-kattelgipa me-gimurangba bang-a. 
Rokomsa me-gimu jeko an-ching cha-ja uade adita 
ru-utana kingkingan jar>ggi tange dongna man-a. Uni 
bimang raka aro gitchaka. Iana agre gipincang pilakan 
sininga. 

Congginde indake ong-ja. Ua chagimrn laiwngoniba 

ja-gu nap an-tangko dal-gipa ja-pang ongata. Indiba 
iarangni mongsong jelangani ja-pangde bijako donggipa 
rokoinsa oholrlii, uko aivching bitchri jne mingna man a. 


BITCH R I* GIPANGANT CHOLRANG 

I. Bdlivarangni balpakachi .- — (1) Bolchu (2) Sam- 
bangguri (3) Kering (4) Sojina (5) Sokchon. Iarang jensalo 
bite mina unon teng-goe uaiangnj bitchri ritchengani 
gimin balwa balon balpakanga. Unon balponge je 
biapo ga-akaha unoni balpongtaigija unon a a dapa gita 
dake noni bimik nae bol onge dal-roroa. Aro uoniba 
bibal baltaie bite nange minon aro skangna bate chel- 
bate balponganga aro a saona sokangtaie uno ga ake bol 
ongtaia. Uandake indakgipa bolranga a-saoni asaona 
gipanga. 

II. Chichi batpakange gipan°arii chol : — (1) Mongnal 
(2) Pet (3) Kal (4) Singirip. Iarang pilakan chio chae 
dal rorogiparang ong a. Jensalo uarangni biterang mina, 
unon chirang dalbaon ua biterangko chibima ailsaona 
baipakangskae jeo bitchrirang skata uno chae dalroroe 
bite nanga. Aroba ' uoni aro gipin chibol ba chibi- 
marangona balpakangtaia. Ia cnolchi chio chagipa 
samrangko manaerang jakkaljaoba chirangphi chiantiona 
gipangskaa. 

III. Matburungrangchi ba mandech i gipanggipa 
bitchrirang : — (1)* Samsok (2) Smate (3) Samstap (4) Me- 
mang atchili Jensalo uarangni bite minaha matburung- 
rang ua biapko re-pakange uarangni kimilrango aroba 
manderang re pakode ba rarango ma-bake jeo matburung- 
rang tua, aro manderang nengtake ua samni biterangko 
gala, aroba matburungrangni kimiloni ga-aka, unon 
uni bitchrirang chae dal-roroa. Manderang aro 
matburungrang song damsaoni damsaona, a-saoni a-saona 

Rvroroe ua son go indakgipa sam bolrang dongjaoba, ia 
cboJrangchi agiLsako jelroroanga. 

IV. Mandechi gipanggipa bitchrirang • — (1) Modipol 
(2) Mi (3) Te-brong (4) Te-gatchu (5) Cheng. Iaranga 
anchingni jakkaJbegipa cha-ani bosturang ong-a. Jensalo 
ia biterang mina, ba briaha, unon an-ching uarang ni 
biterangko ake uarangko ra-rorue cha-a, aro bitchriko 
jeoba gala, unon ua bitchrirang namgipa ong-ode, 
ua biapon chakama, aro dal-roroa. Indakana agreba 
anchingni a-songo donggijaeipa bolrang ong-ode, uko 
dingtangmancba joton ka-e, bitchrirangko rabae ge-achi 
jela. Axoba indake song damsaoni damsaona ra- 
roroangpiti. Indake bitchrirangni aro chagipa bolrangni 
gipangani chol ong-a. 

V. Gopretachi gipanggipa bitchrirang: — (I) Kappol 

(2) Kangkuneng (3) Slongket (4; Galda (5) Spin (6) 
Me-mang galda. Iarangni bite minahaoa ua an-tangan 
goprete ua ja pangoni mik gni ba mik gitam chel-e tang - 
anga. Unon ua jeo ga-aka unon chae bol ong-a.' Aro 
uni bite nangtaie aro goprettaie uoni diel-ktue tang- 
angtaia. Uandake chel-roroe bolsaonin biapsaoni biap- 
saona, chel-a biaprangona sokanga. Indakgiparang 
mongsongde burungo chagiparang ong-bata. Galda, 
spin, ramram burungo chagiparang ong-bata. Galda, 
derang a-bao sata, uoni bilsi gnina kingldng ua tanga. 
Tenggoe chataia, indiba a-jri galahaode burung dikode 
sie gimatokaia. 

VI. Z>o-ont kiaoni jelanggipa : — (1) Citing (2) Prap 

(3) Tapsi (4) Saora. Iarangni bite adita dal-dala. 
IncUba uni ning-o donggipa bitchrirang chonchonbegipa 
ong-ani gimin do-orang uko cha-na namnika. Uni be-en 
gimikko, chong-motan ronggimikko minokna . axnjaoba 
uoniko sue cha-oba, uni bitchri bangbeani a-sel cha- 
chapaia. Uoniko cha-e do-orang biapsaoni biapsaona 
bilroroange ki-e gala; ua ki*i jeo ga-aka unon chae dal-a. 



73 


OHIO CHACIPARANG 

Mongnalni ga-tong adita ritchaa, aro ro Tonga ba 
bimronga aroba wa-singtok gita daka, uni kosako 
gimikchin bisingkap dakgipa bang-a. Uonin bijaknuog 
nakata aro ritimna a-bachenga. Ua ajoljol wee bon** 
kamgipa ku-choto bimik ongkata. Aro ua me-a gita 
ong-katgipa bimikrang sororoangskaa. Ia bijalcrangni 
ong katchakram ba ntimramko ja-pangma ine an-ching 
minga. Uan nomgipa soopgipa a-aona ja-dilrangko 
su-angenba, budu aro bijakrang chini kosakona kasne 
kasne dalrorobaa. Mongnalrang ichi uchi chini pok- 
pekoba antangko on-tisaba jitatja. 

Bijak : Budu ba gatengoni ro-gipa bijakni ga-tong 
ongkata. Ua bijakni gatonga inditan rogipa onga. 
Uaranga a-oni dol-reprepa gita ka-sne ka sne chi kosakona 
nakata. JensaJo bijakrang chini kosako ongaha, unon 
bijakni ga-tongrang uarangni dalroroaniko dontonga. 
Aroba bijakrang salni dinga aro . balni bibako mane 
baditana kingking badaina mana badalata. 

Rangsitani chol .- Gipin chagipa sam bolrang jekai 
rangsita, uandake mongnalba rang-sita aro an-tangna 
cha-aniko cha-a. Gipin aao chagipa budu ba bolrangni 
balwako salopani choir a ng jeoni bijakrang ong-kata ua 
biapon a kolrang gnang, uko balwirang naps aro ong-- 
katna mana. Indiba chio chagipa sam budurangpi 
salopani chol dingtanga. Uarangni salopani chol bijakni 
jatchio donga. Pilak chagiparang chini dakdiakan 
baksa balwani carbon dioxide minggipa bakko Salop* 
'•onga. 

Bijakni jadilrans .- Mongnalni bijako rimilgipa a-ste 
gita skokgipa pindapani gimin, do-gepni grango maikai 
chi skatja uandake mongnalni bijakoba chi skatja. 
An*ching namedake nikuode, an-ching ia-dilranglco nikna 
man-a, ua ja-dilranga bijakni jatchi ga-brongoni ong-kate 
rildngrangona salanga aro ua ja dilrangan bijakko badal- 
atna dakcbakani onga. Ua ja-dilrangni joranunchi 

ontiprak chubata. Aro uarangko chi bang*e mripja. 
A ro ua ja-dilrangan chiko bijakoniko jitpakna ba sal* 
pakna dakchakani onga. Muina bijakni kosako chi 
dongkamode, uni chonchongipa akolrang oako man- 
jawachim. Aro iachin uarangni dal-roroaniko Cham* 
penggenchim. Maikai chagiparangni ja-pangoni ja- 
dilona balwarang re-ruraa uko nina skode bijakni bisilko 
ake chio sim bolbo aro ga-tengko sikbekatbo, unon ua 
bakan bijakni kosakchipak rupani rang gita chichae 
kaspu ong-katako nikgen. Uan ning-oni jokbaenggipa 
balwa onga. Uandake balwa ja-pangoni ja-dilona re- 
rurana man-a. Chagiparang pangnan rongtalgipa balwa 
Oxygen ba Omlojanko watatronga. Je biaprango 
chagipa budu ba sam bolrang nama ba dal-roroa, uan- 
dakgipa biap jean a-dubek aro a*sal gnanggipa biapo 
rongtalgipa balwa ba Oxygen dongjasrang gita ong-a. 
Maina uno bol bijakni soarangchi rongtalgipa balwako 
jakkale bon-ata. 

Bijakni rongrang .- Bijakrangni rong ka-machipakna 
bate kosako donggiparangni rong gisitnbata, ba andal- 
bata. Iani a-sel ian, andalgipa tangsimgipa, rongrang 
gipokgipa rongna bate ding-ako man-ningbata. Chong- 
motan gisimgipa chola pangnan gipokgipa cholana bate 
namemanchan dingbata. Ding-a nangchakgiparang, jean 
salni ja-dil baksa nangrimna man-a, ' uaranga bijak** 
rang pilakchinin rongchinggipa aro tangsekgipa ong-- 
ode, chiona langking batanga. Indiba gitchakmrang-- 
gipa rong ding-ani ga-suako ra-chaka. Indake chagip- 
arangna dakchakani ong-a. Maina ding-ani batroroara 
chagiparangko dal-ningatbata. 

Pvlrong : Bijakni ku-choto dfngtangmancha ja-pang- 
oni ro-gipa ga-tong ka-sne ka-sno rororoe chi kosakona 
nakata aro uni ku-choto bibal bala. Pul balgaona 
skang ning-o donggipa bibalrangko name raldna gita 
tangsekgipa kingbri bikaprangchi name pindape rude. 
Ua pilak pulni bakrang ning o badtta gnang ua gimildco 
rakigipa aro a-seloniko jokatgipa ong-a. Jensalo bal* 

gaoaha unon ningo donggipa pilak pulni bakrang uno 
pangchaka. Iani a-selan pul ba bibal nina nitobegipa 
dal-begipa ong-a. Uno pulni . bijakrang bangbea. 
Gipokmrang ba gitchaksrisri dakgipa aro dal'gipa bijak- 
kon anching pulrangni bi\ak minga. Uni asel ian, 
jerangon bijakrangni ja-mano chonchonbegipa pulni 
bakrang gnang, uarangkon pulni srerang ine minga. Uni* 
ku choto je chonchonbegipa rimiigipa rongko nikgen uko 
pulni biamak ine minga. Uni ning-o je piala gita dake 
jatchigriko donga uko an ching pulni gandil ine minga. 
Je pulrango indakgipa gandil dongja, ua biteko nangna 
man-ja. Pulni bakrangni gisepo gamchatgipa bismak 
aro gandilan ongbata, una agre gipin bakrang. dak- 
chakanisan ong bata gita nika- PuLrang salni dirtg*ako 
man e - pringchi balgaoronga. - Indiba atamcnipak 

J iangnan je pulba chipronga. Ia pulni chipachi ning-o 
onggipa pulni bakrarigko ka-sne rakina dakdiakani 
ong-bea. 

Bite : Jensalo pulni bakrang ga-aktokaha unon ua 
gandiloni bite dakna a bachenga. Ka-sne ka-si)e ua bite 
dal-roroe ja-mano nitogipa aro bimang dawilgipa aro 
tangsekgipa ong-a. Aro uni mikkango ua biteni ning-o 
badita bitchrirang gnang, kosakni bimangko nie chane 
an-ching aganna man-a. Maina mongnalni bite miftkang- 
chake donggipa ong-a. Biteni kosako djngtarigma*& 
bitchri rongprakprakni uie- mikron gita nakate donga. 
Biteni ning-o donggipa be-en gipoka aro chek gita chon* 
chongipa akolrang gnang. Uaranga nom-gipa, aro 
so-opgipa ong-a, .bitchrirang uni kosakon gnang. 
Bitdvirang chonchona aro ro-roka, uni ning-o donggipa 
be-en boka aro on-tisa rimitaba gnang. Jensalo Dite 
minaha unon ua so-opgipa bikaprang soa aro bitchrirang 
go-oka. Bitchrirang cnina bate jrimbatani a-sel chiningchi 
napa aro uarangan ja-mano bimik nae gipin bol ba 
buduko daktaia. 

SAL 

Sal ching-gipa, tom-betgipa waalni robol rongsa ong-a. 
Pringo aro atamo salni rong gitchaka. Unon salko nitatna 
maiva, indiba gipin somoiode mikron mikbrapa. Chong-- 
motan sal inditan ding-a je agilsak salo ga akode ba salni 
sepangbeode iodide a gilsakko kampongsranggen. 

Basakoba basakoba aram salko pingripa. Uni gimin 
salna bate aram a-gilsakni sepangbata ine uina mao a. 

Sal pangnan salgio biapsano dongja, sal salgini samsaoni 
samsaona ree roa, 

Pringo salgini samsachini sal nabaa, ukon pring minga. 
Unon sal gitchaka aro salgini sanisani ka-mabeao donga. 

Sal ka-sne ka-sne salgiona gakatrorobaa. Baro bajio, 
chongmotan sal jatchio, sal salgini chubatgipa biapo 
anchingni skoni kambeo donga. Unikoa kasne kasne 
ong-onanga, aro pringo jeoni nabahachim uni samgipinchi 
napanga. / Iakon sal napa minga, sal napani ja mano 
andala. Sal salantin salgio indake re e roa. 

Salgini jechiko sal nabaa ukon salaram minga. Jechi 
sal napanga ukon saliram minga. 

Salaramchi mikkange chadengode jechi jakra ukon 
salgipeng, jechi jakasi uko salgro minga. 

Grikgijagipa dot gimik dakgipa bosturangni jagring 
ga'aka maina uarangni ning-ko teng a napna man ia. Sal 
salgini kokkimao dongode jagring ro a; baditan cnuroroa 
inditan jagring kan-dikangskaa. 

Jagringko nie bachi mai ong-a uko tik ka-na man a. 
Pringo jagring ro bea, aro salirainchi ga-aka; atamchibara 
uni bikpilachi ong-skara. 

1. ‘Suurini Rani’ minggipa ki-tapko jak 24 <oni 
jak 32 ona poraibo. 



RIPAMCHI 


Rongtalgipa walo ripamchi gaakbata. Je pringo 
ripamchiko nikbata, ua solo ic lessonko shade namgen. 

Mikka maikal inunoni ga-aka? Badia iarango mikka 
wabata? Dao chlni gipin dingtang obostani gimin 
poraigen. Ia rokomni chiko sin-karini pringo samsi aro 
bijakrangni kosako nikna man-a, indiba uan mikka gita 
aramoni ga-akja. Bolni bijakrangoni tingtot tingtot dake 
chi ga*aka. Salni teng-sua nange chini tingtot rang ching- 
chet ching-chet daka. Unon sarusini kosako re-ode juta 
aro ja-a sosia. Sin-karini wal rongtalode, chongmotan 
mikka wajaode aro balwa baljaode budurang aro bol 
bijakrango indake bang-en chi tom-kaa. 

Rongtalgipa. aro aram grigipa walo samsi, budu aro 
bijakrango indake chi tom-dakgipakon ripamchi minga. 

Sal naan baksa ka-sne ka-sne ripamchi nikgija ong- 
anga. Jeo sal nangbata unonin ripamchi gimachenga. 
Salakimgipa biapo ripamchiko ru-utbate nikna man-a. 
Iachin salni ding-an ripamchini gimaangani a-sel ong-a 
ine uina man-a. 

Salo salni ding-ani gimin ripamchi tom-dakja; sal 
girqikon samsi arohijak ran-e donga. Sal ding-ani gimin 
a-a ding-ode ripamchi ong-lcatna man-ja ine iachin uina 
man-a. Sal napani on-tisa ja-manon samsi, budu aro 
bijakrang ka-sina. Balwa uarango nange ka-sina indiba 
unoba ripamchiko nikja.' Baditan waltinganga inditan 
ka-sinbatroroanga. Indiba adita waltingon samsi aro 
bijakrango rim-e niode adita sosie nika. Uarangni kosako 
ripamchi tom-kaon uandake sc>sie nika. Iachin walo 
ka-sinani gimin ripamchi ga-aka ine uina man-a. 

Aram pindapani walna bate rongtalgipa walni somoio 
ripamchiko bang-bate -nikna man-a. Balwa ta*raka aro 
mikka waa griode aram simdapgipa wal rongtalgipa walna 
bate ding-bata, chong motan rongtalgipa walon ka-sinbata 
aro iani giminan ripamchi onbata. Iachin badita ka-sina 
inditan ripamchi ona ine uina man-a. 

1. 'Suurini Rani’ ininggipa ki tapko jak 20 om jak 
23 ona poraibo. 


SAL ARO WAL 

Sal salo teng-ako on a. Iani tengachin samtangtang 
sengako man*a. Salo rnande pringoni atamona kingkmg 
kam ka-a aro matburung, do-o ma-mauti pilak janggi 
gnanggiparang pringoni atamona kingkingan mainanti 
dake mikoa. Dalgipa songjinmani ram8o gari chakani 
gor gpr ine gam a aro gurcrangni mikoan pilakchin gapa 

Salo jechiko nia uchikon mainanti nikanirangko tnikna 
mana Sko kambeo salgi, aram, sal aro samtangtangehi 
bolrang, nok, jam ma-manti mikrono ga-aka. Chong- 
motan jechiko nia mikkango je gnang ukon nika. 

Sal pnngo inditana kingking ding-ja indiba sal baditan 
kosakchina tangdoa inditan ding-roroa. Nokni ning-o 
salakim dongani gimin nok ningo dingbreja. Sal 
napangan baksan kasinanga. Atamo ka-singipa balwa 
bafa. 

Salo manderang kam ka-a. Bi-sarang pringo chakate 
miksu jaksu poraina re-anga.. Camgipa abachina re*- 
anga. Rakkual matchuko niriknn re-anga. Natok rim- 
giparang na-tok rim-na chichina re-anga, dhobi bara 
su-na re-anga. Pilakan antangtangni kamko ka-na 
re-angtoka. 

Pilak dcdrang aro noko jilgipa jillanirang salo cha*- 
aniko am-a. Matchu, mes, oo-bok ma-mantin atamo 
nokona re-bapila. 

Saint teng-a dongjaode mamung bostnba chnjawachim. 
Bol bijakrangni tangsekgipa rongrang talanggenchim. 
Samsiko ro ong sinjetode adita salni gis^pon gipokanga. 

Pilak janggi gnanggiparangan neng-takna Avalko nanga. 
Wal dongjaode aro sal pangnan teng-suode salni ding-ani 
gimin pilak bosturangan kame sitokgenchim. 

1. Nipiltaiani .- Ka-mao seani gimin bi sarang sal aro 
walko tosusagen. 

(1) Ding-a aro seng-a. 

(2) Mande aro matbunmgni kam. 

(3) Wal ba salni donggijani. 


JAJONG ARO ASKI 

Jajongni rong rimitnanguang dake boka. Jajong 
jarambongani rong boksranga. Nabachengon uko on-titi 
gitchake nika. Indiba jarambongoba adita gisimgipa 
dakko nikna man-a. Ia dalnang, haida a-bri, rongkol, 
ran-gimin chibimani chinrang ong-a. , 

Jajong salna bate chonbata chong-motan jajong a gil- 
sakna batrba chonbata. 

Salna bate jajong a-gilsakona sepangbata. Nacheng- 
mitingo jani bimang kingwenga. Ka-snc kasne uan 
dalroroanga. Jarambongani jajong nina tom-beta. 
Jarambongani sal sagipao jajong chonroroangtaia. Ka- 
sne kasne on-tiprak komiroroanga. Unikoa uni bimang 
nacbengani gita ong-a; indiba uui grong dakgipa na- 
chengani grong dakgipani bikpilaclusa ong-slcaa. 

Ja nachengani jajong sal naparion nabara. Indiba 
a-oachengachibara jani tcng-a inditana kingking teng-bea 
ong-ja; uni teng-acni agilsak jasengja. 

Indiba walantin ja on-tiprak ja-menchakroroe nabara, 
aro ja-manchakroroe napangskara. Ja-man ki-tiko wal- 
sade naan najasrang. Ua walkon jabitchim ine minga. 

Sal biap damsao tom-tom dongcnga, indiba jajong 
a-gilsakni samtangtangchin wilwila. A-gilsakba salni 
samtangtangchi wilwila. 

Jajongna agreba salgio aro bang-en chonchongipa 
bostuko nikna man-a. Uarangko aganronga gita aski 
minga. 

Adita askirang tik ka-gimin biapo donga. Uarang 
biapsanon donge salgio ching-chct ching-chet daka. 

Uarang ge-prakan sal ge-prak ong-a, indiba agilsakoni 
chel beao dongani gimin sal gita dal e aro ching-e nikja, 
aro salo salni tengsuao uarangko nikna man-ja. 

Mittam askirang salgio biapko srea. Uarangni tenga 
tomtoma, chongmotan uarang skang aganbagimin 
askirang gita ching-chet ching-chet dakja. Uarangkon 
planetrang ine minga. 

Aski ramako mesokgipa ong a. Bachipak mai ong a 
uko gualode askichi uko tik ka-na man-a. 

Dhrub-Tara minggipa aski pangnan salgrochi naronga. 
Uni giminan uachin oachipak mai ong-a uko tik ka-na 
man-a. Uan Polar Star ine minggipa ong a. 

1. 'Suurini Rani minggipa ki-tapko jak 34 oni jak 
37 ona poraibo. 


MONSOONNI ASEL MAI? 

Ding-gipa balara tang-doronga, ka-singipa balara oukai- 
gipa biapotia tang-onronga. Balwara balenggipa balrara 
ong-a. A-ani pilak biaprangara apsan ding-a aro siu-a 
ong-ode balwa mamungsaloba dongjawachim. A-ani 
Equator jolrango dingbeani gimin, aro a-ani North aro 
South Pole jolrango ka-sinbeani gimin, Equatoro dong 
gipa bal tang-doa, aro ua tang-dogimin baLni bangbang 
biapo balchi gapate polerangoni Equatorchipak balwarang 
baloaronga. 

Polerangoni. Equatorona balbagipa balwarangko kalasi- 
rang Trade Winds (Badingani Balwarang) mingroanga. 
Uarang salgrooni salgipengona tongtonge balbarongja, 
indiba chongkrenge saigro-salaramoni salgipeng-saliram- 
ona balrongskaa. Indake balani a-selara a-ani wilwilani 
gimin ong-a. 

June jaoni October jaona Monsoon balwa salgipeng*. 
saliramoni balbaronga, aro October jaoni December 

jaona salgro-salaramoni balskaronga. Indiao balka adba 
bilsina paksaoni, aro pile adha bilsina mikkangchakgipa 
pakgipinoni maina balwa balronga? Uni asel bang- 
bango salni jitrorobatani a-sel ong-a. Calcuttani sepango 
donggipa Tropic of Cancer niinggipa lineo bilsiprako 
changsao sal sko kambe kosakoni sronge teng-suona. Uni 
ja-mano salgipengchipak jilToroe Equatomi nalsachi 
Tropic of Capricorn minggipa lineo salara sko kambe 
kosakoni sronge teng-suona. 



Salgipeng-Saliramni Monwmni gimin. June jao 
Calcuttani sko kambe kosako sronge sal donge Calcutta 
jolrango sal teng-suona. Uni gimin Calcutta joLrango 
aro India a-songni salgro jolo donggipa a-kawerango 
ua somoio ding bebatronga. Ta biaprangni ding gipa bal 
tangdoa, aro ia tang-dogimin bafni bangbang niapko 
gapatna gita ka-singipa chijimgipa bal balbaskaa, aro 
ua somoio Calcuttani salgineng jolrango kasinkalronga, 
maina ua biaprangni kosako sal chongkrengesa tcng'- 
suonenga. Uni gimin salgipengoni salgrochipak ka-- 
sinkalgipa balwarang balbaa. ba, tiktak aganna skode, 
salgipeng-saliramoni salgro-salaramchipak bala. Ik balwa 

balanikon Salgipeng-Saliramm Monsoon minga. Uan 
Indian Ocean aro Arabian Sagaloni balbaronga. 

Sajgipeng-saliramoni balbamitingon ia kasingipa bal- 
warang Western Chats minggipa a-brirangko baltong- 
chcnga. Ia a*brirang ding-ani gimin aro baltonggipa 
balwani aramsang chijimgipa ongani gimin ua abri- 
jolrango jimbee mikka waronga. Western Chats a'bri 
rangni saliram a-solsol biaprango ia somoio mikka jimbea, 
aro bilsi gimiko hisab ka-c inch 600 ona kingking mikka 
waa (Caro Hillso inch 150-175 one gaakronga). Ia 
a-brirang chubeani gimin uaiangni nalsachi uarangni 
kucbotrang gita on-titisan chijimgipa balwa baljokaia, 
uni ginfln Western Chats a*brirangni nalsachi s;ilaram 
jolrango saliramchipak gita mikka jimBeja. 

Arabian Sagaloniba Malabar Sagal rikam gita balbap 
Monsoon balbaronga. Ua balwara Ceylon chichangko 
balduule. Bay of Bengal gita balbae Assamona sokbaronga. 
Uni gimin ia jolrangoba June.jao mikka jimberongo. 

Salgro-Salaramni Monsoon tti gimin. Salgro-Salaramni 
Monsoon October jao balbachenga. Ia somoio Equatomi 
salgipengchipak sal sko kambc kosako donge aaona 

sronge tengsuona. Ua somoio aani salgipeng jolrango 
dingkari ongeuga. Uuon indiani salgrochi Asiani jat- 
chigipa jolrangna bate Indiani salgipeng jolrang dingbata. 
Uni gimin salgro-salaramoni salgipeng-saliramehipak bal- 
waiang balronga. Indiba balbainitingo ia balwara dal-- 
gipa sagal ba oceanko balbattongjani gimin chijimgipa 
belwa ongja. uni gimin Salgrn-Salaramni Monsoonara 
balbaon Indiani salgro jolrango mikka waatjachim. 
Indiba Madras Presidencyo uni balbaani mikka waat- 
ronga. mama ia balwara uachipak balangmitingo Bay of 
Bengalko balbattonge sagaloniko chiko salopronga. 
Eastern Chats minggipa abrirang chugipa a-brirang 
ong ja. ua balwaranga ua abrirangni ku chotrangko 
baljoknmge uarangni nalsachi donggipa jolrango mikka 
waronga. 

